Avis juridique important

|

32002D0085

2002/85/EY: Neuvoston päätös, tehty 28 päivänä tammikuuta 2002, Tšekin tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä

Virallinen lehti nro L 044 , 14/02/2002 s. 0020 - 0028

Neuvoston päätös,tehty 28 päivänä tammikuuta 2002,Tsekin tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä(2002/85/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annetun neuvoston asetuksen (EY) N:o 622/98(1) ja erityisesti sen 2 artiklan,ottaa huomioon komission ehdotuksen,sekä katsoo seuraavaa:(1) Luxemburgissa kokoontunut Eurooppa-neuvosto totesi, että liittymistä valmisteleva kumppanuus on uusi väline ja vahvistetun liittymistä valmistelevan strategian tärkein osa.(2) Asetuksessa (EY) N:o 622/98 säädetään, että neuvosto päättää komission ehdotuksesta määräenemmistöllä kutakin liittymistä valmistelevaa kumppanuutta koskevista periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin ehdokasmaalle sekä niitä koskevista myöhemmistä merkittävistä mukautuksista.(3) Yhteisön tuen saamisen edellytyksenä on olennaisten edellytysten täyttäminen ja erityisesti Eurooppa-sopimuksiin sisältyvien sitoumusten noudattaminen ja edistyminen Kööpenhaminassa vahvistettujen arviointiperusteiden täyttämisessä. Jos olennainen edellytys jää täyttymättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan tuen osalta.(4) Luxemburgissa kokoontunut Eurooppa-neuvosto päätti, että liittymistä valmistelevan kumppanuuden toteuttamista ja edistymistä yhteisön säännöstön omaksumisessa tarkastellaan Eurooppa-sopimuksella perustetuissa elimissä.(5) Komission vuoden 2001 määräaikaiskertomuksessa esitettiin puolueeton arvio Tsekin liittymisvalmisteluista ja yksilöitiin valmistelujen jatkamista varten ensisijaisia osa-alueita.(6) Jäsenyyden valmistelemiseksi Tsekin tasavallan olisi jatkettava yhteisön säännöstön käyttöönottoa koskevan kansallisen ohjelmansa ajantasaistamista. Tässä ohjelmassa olisi esitettävä aikataulu liittymistä valmistelevaan kumppanuuteen sisältyvien ensisijaisten tavoitteiden ja välitavoitteiden saavuttamiselle.(7) Tsekin tasavallan on tarpeen huolehtia, että sillä on liittymistä valmistelevien yhteisön ohjelmointiin, koordinointiin, hallinnointiin, valvontaan ja arviointiin tarvittavat oikeudelliset ja hallinnolliset rakenteet,ON PÄÄTTÄNYT SEURAAVAA:1 artiklaAsetuksen (EY) N:o 622/98 2 artiklan mukaisesti Tsekin tasavallan liittymistä valmistelevaan kumppanuuteen sisältyvät periaatteet, ensisijaiset tavoitteet, välitavoitteet ja edellytykset esitetään tämän päätöksen liitteessä, joka on erottamaton osa päätöstä.2 artiklaLiittymistä valmistelevan kumppanuuden toteuttamista valvotaan Eurooppa-sopimuksella perustetuissa elimissä ja asianomaisissa neuvoston elimissä, joille komissio raportoi säännöllisesti.3 artiklaTämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 28 päivänä tammikuuta 2002.Neuvoston puolestaJ. Piqué i CampsPuheenjohtaja(1) EYVL L 85, 20.3.1998, s. 1.LIITE1. JohdantoLuxemburgissa vuoden 1997 joulukuussa kokoontunut Eurooppa-neuvosto päätti, että liittymistä valmisteleva kumppanuus on olennainen osa vahvistettua liittymistä valmistelevaa strategiaa, ja se luo yhtenäisen kehyksen kaikille ehdokasmaille suunnatuille tukimuodoille. Tällä tavoin yhteisö kohdistaa tukensa kunkin ehdokasmaan erityistarpeisiin tukeakseen niitä ratkaisemaan liittymisvalmisteluissa ilmenevät erityisongelmat.Tsekin tasavallan ensimmäisestä liittymiskumppanuudesta päätettiin maaliskuussa 1998. Asetuksen (EY) N:o 622/98 (2 artikla) mukaisesti liittymiskumppanuus saatettiin ajan tasalle ensimmäisen kerran joulukuussa 1999, ottaen huomioon Tsekin tasavallassa tapahtunut edistyminen. Tämä tarkistus puolestaan perustuu komission ehdotukseen, jonka pohjana on käytetty komission Tsekin tasavallan kanssa käymiä keskusteluja ja Tsekin tasavallan edistymisestä liittymisvalmisteluissa laadittua vuoden 2001 määräaikaiskertomusta.2. TavoitteetLiittymistä valmistelevan kumppanuuden tarkoituksena on luoda yhteinen kehys niille lisätoimia edellyttäville ensisijaisille aloille, jotka mainitaan komission vuoden 2001 määräaikaiskertomuksessa Tsekin edistymisestä Euroopan unioniin liittymisen valmisteluissa. Lisäksi kehykseen on tarkoitus sisällyttää näiden ensisijaisten tavoitteiden täytäntöönpanon avustamiseksi Tsekin tasavallalle myönnettävät varat sekä kyseiseen tukeen liittyvät edellytykset. Liittymistä valmisteleva kumppanuus on perustana useille politiikan välineille, joita käytetään ehdokasmaiden auttamiseksi niiden valmistautuessa jäsenyyteen. Näihin välineisiin kuuluvat muuan muassa Tsekin laatima yhteisön säännöstön käyttöönottoa koskeva ajantasaistettu kansallinen ohjelma, liittymistä valmisteleva julkisen talouden seurantamenettely, liittymistä valmisteleva talousohjelma ja järjestäytyneen rikollisuuden torjuntaa koskeva liittymistä valmisteleva sopimus. Tällaisia välineitä ovat lisäksi kansalliset kehittämissuunnitelmat, maaseudun kehittämissuunnitelmat, sosiaalisen integroitumisen eurooppalaisen strategian mukainen kansallinen työllisyysstrategia sekä alakohtaiset suunnitelmat, joita tarvitaan rakennerahastoihin osallistumiseen unioniin liittymisen jälkeen ja liittymistä edeltävän rakennepolitiikan välineen (ISPA) ja maatalouden ja maaseudun kehittämisen erityisen liittymisohjelman (SAPARD) täytäntöönpanoon ennen unioniin liittymistä. Kukin näistä välineistä on luonteeltaan erilainen, ja niitä valmistellaan ja toteutetaan erityisiä menettelyjä noudattaen. Tämän lisäksi niihin voidaan soveltaa liittymistä valmistelevaa tukea. Ne eivät ole erottamaton osa tätä kumppanuutta, mutta niiden ensisijaiset tavoitteet ovat kumppanuuden mukaisia.3. PeriaatteetKullekin ehdokasvaltiolle määritetyt keskeisimmät ensisijaiset tavoitteet liittyvät valtioiden kykyyn täyttää Kööpenhaminassa vahvistetut arviointiperusteet, joiden mukaan jäsenyys edellyttää, että:- ehdokasvaltiossa on vakaat instituutiot, jotka takaavat demokratian, oikeusvaltioperiaatteen, ihmisoikeuksien sekä vähemmistöjen kunnioittamisen ja suojelemisen;- ehdokasvaltiossa on toimiva markkinatalous, ja se pystyy selviytymään kilpailun ja markkinavoimien paineista unionissa;- ehdokasvaltio pystyy suoriutumaan jäsenyyden mukanaan tuomista velvoitteista, mukaan luettuna poliittisen unionin sekä talous- ja rahaliiton tavoitteiden noudattaminen.Madridissa vuonna 1995 kokoontunut Eurooppa-neuvosto korosti tarvetta mukauttaa ehdokasvaltioiden hallintorakenteet jotta voidaan turvata yhteisön politiikkojen moitteeton toiminta laajentumisen jälkeen. Luxemburgissa vuonna 1997 kokoontunut Eurooppa-neuvosto tähdensi, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä. On tarpeen varmistaa, että sitä todella sovelletaan. Feirassa vuonna 2000 ja Göteborgissa vuonna 2001 kokoontuneet Eurooppa-neuvostot korostivat, että on ensisijaisen tärkeää, että ehdokasmaat kykenevät panemaan täytäntöön ja soveltamaan yhteisön säännöstöä ja, että niiden on tämän vuoksi pyrittävä lujittamaan ja uudistamaan hallintoaan ja oikeuslaitostaan.4. Ensisijaiset tavoitteet ja välitavoitteetKomission määräaikaiskertomuksissa on korostettu, että saavutetusta edistymisestä huolimatta on edelleen paljon toimia, jotka ehdokasvaltioiden on vielä toteutettava tietyillä aloilla valmistautuakseen liittymään unioniin. Tämä tilanne edellyttää tavoitteiden ja välitavoitteiden määrittelemistä, ja niihin kuhunkin on liityttävä asianomaisten maiden kanssa yhdessä asetetut selkeät päämäärät. Näiden tavoitteiden saavuttamisesta riippuu Tsekin tasavallalle myönnettävän tuen määrä sekä sen kanssa käynnissä olevissa neuvotteluissa edistyminen. Tarkistetussa liittymiskumppanuudessa luetellut ensisijaiset tavoitteet on määritelty ottaen huomioon Tsekin tasavallan realistiset mahdollisuudet saavuttaa tavoitteet tai edistyä niiden toteuttamisessa huomattavasti seuraavien kahden vuoden aikana (vuosina 2002 ja 2003). Tässä luettelossa on määritelty erikseen tavoitteet, jotka edellyttävät erityisen kiireellisiä toimia. Vuoden 2001 määräaikaiskertomuksessa arvioidaan ehdokasmaiden edistymistä vuoden 1999 liittymistä valmistelevassa kumppanuudessa vahvistettujen ensisijaisten tavoitteiden saavuttamisessa. Tätä arviointia on käytetty määriteltäessä tämänhetkisen kumppanuuden ensisijaiset tavoitteet.Tsekin tasavalta on toimittanut 25 päivänä kesäkuuta 2001 ajan tasalle saatetun version yhteisön säännöstön käyttöönottoa koskevasta kansallisesta ohjelmastaan. Ohjelmassa vahvistetaan aikataulu vuoden 1999 liittymistä valmistelevassa kumppanuudessa määriteltyjen ensisijaisten tavoitteiden ja välitavoitteiden toteuttamiselle sekä tarvittavat hallinnolliset rakenteet ja varojen määrä.Liittymistä valmistelevassa kumppanuudessa yksilöidään Tsekin tasavallan liittymisvalmistelujen ensisijaiset alat. Tsekin tasavallan on kuitenkin pyrittävä ratkaisemaan kaikki vuoden 2001 määräaikaiskertomuksessa yksilöidyt ongelmat. Lisäksi on tärkeää, että Tsekin tasavalta täyttää sitoumuksensa, jotka koskevat lainsäädännön lähentämistä ja yhteisön säännöstön täytäntöönpanoa Eurooppa-sopimuksen ja jäsenyysneuvottelujen yhteydessä tehtyjen sitoumusten mukaisesti. On syytä muistaa, että yhteisön säännöstön saattaminen osaksi kansallista lainsäädäntöä ei yksinään riitä. On myös tarpeen varmistaa, että sitä sovelletaan tosiasiassa samalla tavoin kuin unionissa. Yhteisön säännöstön uskottava ja tehokas täytäntöönpano ja soveltamisen valvonta on välttämätöntä kaikilla jäljempänä mainituilla aloilla.Komission vuoden 2001 määräaikaiskertomuksen analyysin perusteella Tsekin tasavallalle on määritetty jäljempänä esitetyt ensisijaiset tavoitteet ja välitavoitteet. Nämä ensisijaiset tavoitteet esitetään samassa järjestyksessä kuin määräaikaiskertomuksessa(1).Poliittiset arviointiperusteetDemokratia ja oikeusvaltioperiaate- Erityisen kiireellisiä toimia tarvitaan: Julkishallinnon uudistus kansallisella tasolla on saatettava päätökseen luomalla vakauden, asiattomilta vaikutteilta riippumattomuuden sekä ammattimaisuuden turvaava oikeudellinen kehys. Koulutuksen tehostamista on jatkettava myös yhteisön säännöstöön liittyvissä asioissa.- Erityisen kiireellisiä toimia tarvitaan: Oikeuslaitoksen uudistus on saatettava päätökseen ottaen huomioon oikeudelliset, organisatoriset, hallinnolliset sekä koulutukseen ja talousarvioon liittyvät näkökohdat, tarkoituksena varmistaa lain tehokas soveltaminen, yhteisön lainsäädäntö mukaan luettuna, ja oikeuslaitoksen riippumattomuus.- Korruption ja talousrikollisuuden tehokkaampaa torjumista on jatkettava.Ihmisoikeudet ja vähemmistöjen suojelu- On luotava tehokas järjestelmä poliisin väärinkäytösten oikaisemiseksi.- Ponnistuksia romanivähemmistön olojen parantamiseksi on jatkettava kansallisella, alueellisella ja paikallistasolla. Ponnistuksissa olisi tartuttava työnsaantimahdollisuuksiin, koulutukseen pääsyyn, mihin liittyy tarkoituksenmukaisia toimenpiteitä romanilasten integroimiseksi tavallisiin kouluihin, toimenpiteisiin sosiaalisen syrjinnän torjumiseksi ja asuntopolitiikkaan. Erityisesti on toteutettava kesäkuussa 2000 hyväksytyn, romaniväestön integroimista koskevan hallituksen politiikan mukaiset toimenpiteet.Taloudelliset arviointiperusteet- Erityisen kiireellisiä toimia tarvitaan: Terästeollisuuden rakenneuudistussuunnitelma on toteutettava yhteisön vaatimusten mukaisesti ja teräsyrityksissä on toteutettava suunnitelmia niiden elinvoimaisuuden turvaamiseksi.- Liiketoimintaympäristöä on parannettava i) tehostamalla kaupparekisterin toimintaa, ii) kehittämällä konkurssilainsäädäntöä ja sen täytäntöönpanoa sekä iii) ratkaisemalla hoitamattomien luottojen muodostama ongelma avoimesti ja taloudellisesti tehokkaalla tavalla.- Yritysten yksityistäminen on saatettava päätökseen ja yleishyödyllisten palvelulaitosten vapauttamista on jatkettava.- Yritysten rakenneuudistusta on jatkettava erityisesti elvytysohjelman ja Tsekin konsolidointiviraston avulla, ja pk-yritysten kehitykselle on annettava tarkoituksenmukaista tukea.- Julkisen talouden uudistuksia on jatkettava julkisen talouden kestävyyden varmistamiseksi keskipitkällä aikavälillä, terveydenhuolto- ja eläkejärjestelmän rahoituksen uudistukset mukaan lukien.Edellytykset täyttää jäsenyyden velvoitteetTavaroiden vapaa liikkuvuus- Elintarvikkeita koskevan säännöstön yhdenmukaistaminen ja tehokas soveltaminen on saatettava päätökseen; alakohtainen ja horisontaalinen lainsäädäntö. Uuden lähestymistavan direktiivien ja eurooppalaisten standardien hyväksyminen on saatettava päätökseen.- Täytäntöönpanorakenteiden tehokkuus on varmistettava, markkinoiden seurannan ja vaatimustenmukaisuuden arvioinnin vahvistaminen on saatettava päätökseen. On perustettava tietojen vaihtamisesta ja teknisistä vaatimuksista ilmoittamisesta vastaava elin.- Julkisia hankintoja koskevan säännöstön yhdenmukaistaminen on saatettava päätökseen ja avoimuus on varmistettava; julkisissa hankinnoissa kotimaisia toimittajia suosiva lauseke on poistettava sallimalla kaikkien yhteisön yritysten osallistua hankintamenettelyihin Tsekin tasavallassa.- Tsekin tasavallan lainsäädännön analyyttistä arviointia on jatkettava yhdenmukaistamattomilla aloilla sen varmistamiseksi, että se on Euroopan yhteisön perustamissopimuksen 28, 29 ja 30 artiklan mukainen, ja hallinnolliset järjestelyt on saatettava päätökseen kyseisellä alalla tulevaisuudessa harjoitettavaa valvontaa varten.Henkilöiden vapaa liikkuvuus- Ennen yhdenmukaistamista hankittujen ammattitutkintojen osalta Tsekin tasavallan olisi asetettava ensisijaisiksi toimenpiteet, joilla varmistetaan, että kaikki ammatinharjoittajat voivat täyttää maan liittyessä yhteisön direktiiveissä vahvistetut vaatimukset.- Ammattitutkintojen vastavuoroista tunnustamista koskevan säännöstön yhdenmukaistaminen on saatettava päätökseen ja vaadittuja hallinnollisia rakenteita, koulutusta ja koulutusohjelmia on kehitettävä edelleen.- Hallinnollisia rakenteita sosiaaliturvan yhteensovittamiseksi on vahvistettava.Palvelujen tarjoamisen vapaus- Vakuutusalaa, tietosuojaa ja tietoyhteiskuntaa koskevan lainsäädännön yhdenmukaistaminen on saatettava päätökseen.- Rahoituspalvelujen valvontaa on tehostettava.- Henkilötietojen suojasta vastaavan toimiston tehokas toiminta on varmistettava.Pääomien vapaa liikkuvuus- Ponnistuksia nykyisten nimettömien tilien poistamiseksi on jatkettava.- On saatettava päätökseen lainsäädännön yhdenmukaistaminen rahanpesun torjunnasta annetun toisen direktiivin kanssa.- Rahanpesunvastaisen toimintaryhmän suositusten noudattaminen on varmistettava.Yhtiöoikeus- Teollis- ja tekijänoikeuksien noudattamisen valvontaa on tehostettava, erityisesti poliisi- ja tulliviranomaisten osalta, ja näiden laitosten välistä yhteistyötä on parannettava. Piratismin ja tuoteväärennösten torjumista on tehostettava. Täytäntöönpanoelimille annettavaa koulutusta on tehostettava, tuomarit ja syyttäjät mukaan luettuina.Kilpailupolitiikka- Kilpailusääntöjen ja valtiontukisääntöjen noudattaminen on varmistettava (aluetukea koskevien ohjeiden soveltaminen mukaan luettuna). Avoimuutta ja tiedonkulkua on parannettava erityisesti valtiontukiasioiden osalta, tietoisuutta säännöistä on lisättävä kaikkien markkinatoimijoiden ja tuen myöntäjien keskuudessa; oikeuslaitokselle annettavaa koulutusta kilpailu- ja valtiontukiasioissa on tehostettava.Maatalous- Maatalouden hallinnon valmiuksia on parannettava ja yhteisen maatalouspolitiikan hallintomekanismien täytäntöönpanoa ja soveltamista koskevat valmistelut on saatettava päätökseen, erityisesti markkinatietojärjestelmät (hinnoista ilmoittaminen mukaan luettuna), yhdennetty hallinto- ja valvontajärjestelmä, maksajavirasto, maatalouden kirjanpidon tietoverkko ja ruhojen luokittelu; myös eläinlääkintä- ja kasvinsuojelualaa sekä elintarvikkeiden turvallisuutta koskevan lainsäädännön voimaansaattamista ja täytäntöönpanoa koskevat valmistelut on saatettava päätökseen.- Yhteisön rahoittamien maaseudun kehittämisohjelmien suunnittelemiseksi, hallinnoimiseksi, seuraamiseksi, valvomiseksi ja arvioimiseksi tarvittavia hallinnollisia rakenteita on vahvistettava.- Eläinten tunnistamisjärjestelmä on saatava valmiiksi. Eläinlääkintä- ja kasvinsuojelualaa koskevan säännöstön yhdenmukaistamista yhteisön säännöstön kanssa on jatkettava; elintarvikkeiden jalostuslaitosten, erityisesti lihanjalostuslaitosten ja meijereiden, laadullista kehittämistä on jatkettava, jotta ne voisivat noudattaa elintarvikkeiden turvallisuutta koskevia yhteisön standardeja.- On saatettava päätökseen tarttuvaa spongiformista enkefalopatiaa, kasvipassia, jäämien enimmäismääriä ja eläinten ruokintaa koskevan lainsäännön saattaminen osaksi kansallista lainsäädäntöä ja varmistettava sen voimaansaattaminen ja täytäntöönpano, mukaan lukien eläintautien, erityisesti tarttuvan spongiformisen enkefalopatian, testaaminen yhteisön säännöstön mukaisesti.Liikennepolitiikka- Lainsäädännön yhdenmukaistaminen on saatettava päätökseen ja hallinnollisia valmiuksia vahvistettava maantieliikenteen (erityisesti teknisten ja turvallisuusstandardien, ajoneuvojen verotuksen ja vaarallisten aineiden maantiekuljetusta koskevien sääntöjen) ja rautatieliikenteen (tavoitteena on panna täytäntöön rautatieliikennettä koskeva tarkistettu yhteisön säännöstö, mihin kuuluu myös sääntöjä rautateiden yhteentoimivuudesta ja julkisesta palvelusta) aloilla.- Lentoliikennettä koskevan säännöstön yhdenmukaistaminen on saatettava päätökseen (erityisesti lentoturvallisuuden - on perustettava riippumaton lento-onnettomuuksien tutkintaviranomainen - ja lentoliikenteen hallinnan osalta).Verotus- Säännöstön yhdenmukaistaminen verotusta koskevan yhteisön säännöstön kanssa on varmistettava mukaan lukien väliaikainen arvonlisäverojärjestelmä.- Erityisen kiireellisiä toimia tarvitaan: Arvonlisävero- ja valmisteverokannat on yhdenmukaistettava yhteisön säännöstön kanssa ja verovapaat myymälät EU:n maarajoilla on suljettava.- Tsekin tasavallan on varmistettava, että nykyinen ja tuleva lainsäädäntö vastaa yritysverotukseen sovellettavien menettelysääntöjen periaatteita.- Hallinnollisia valmiuksia, valvonta- ja täytäntöönpanomenettelyt mukaan luettuina, sekä hallinnollista yhteistyötä ja vastavuoroista avunantoa on vahvistettava.- On saatettava voimaan valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annettu direktiivi.- Erityisen kiireellisiä toimia tarvitaan: Tietotekniikkajärjestelmiä on kehitettävä tietojen vaihtamiseksi sähköisessä muodossa yhteisön ja sen jäsenvaltioiden kanssa.Talous- ja rahaliitto- Erityisen kiireellisiä toimia tarvitaan: Tsekin keskuspankkia koskeva laki on yhdenmukaistettava yhteisön säännöstön kanssa pankin riippumattomuuden lujittamiseksi.Tilastointi- Tilastojen laatua ja kattavuutta on parannettava edelleen. On varmistettava, että tilastointivalmiuksien vahvistamiseksi on käytettävissä riittävästi varoja myös aluetasolla.Sosiaalipolitiikka ja työllisyys- Yhdenmukaistaminen yhteisön lainsäädännön kanssa on saatettava päätökseen, erityisesti naisten ja miesten tasavertaista kohtelua sekä terveyttä ja turvallisuutta koskevan yhteisön säännöstön osalta. Koko sosiaalialaa koskevan säännöstön täytäntöönpanoa on tehostettava. Keskeisiä institutionaalisia rakenteita ja erityisesti työsuojelutoimistoja on vahvistettava. Syrjinnän vastaisen yhteisön säännöstön mukaisen lainsäädännön antamista on jatkettava ja sen täytäntöönpanoa on valmisteltava edelleen.- Kansanterveyttä koskevan yhteisön säännöstön saattaminen osaksi kansallista lainsäädäntöä on varmistettava ja on kehitettävä edelleen toimenpiteitä tarttuvien tautien seurannan ja valvonnan sekä terveyden seurannan ja terveystilanteesta tiedottamisen aloilla.- Työmarkkinaosapuolten valmiuksien kehittämistä on tuettava edelleen kiinnittäen erityistä huomiota niiden tulevaan asemaan yhteisön työllisyys- ja sosiaalipolitiikan muotoilemisessa ja täytäntöönpanossa, Euroopan sosiaalirahasto mukaan luettuna, työmarkkinaosapuolten itsenäisen kahdenvälisen vuoropuhelun avulla.- Tsekin tasavallan on laadittava kansallinen strategia, joka sisältää myös tietojenkeruun, osallistuakseen tulevaisuudessa sosiaalista integroitumista koskevaan eurooppalaiseen strategiaan.Energia- Tsekin tasavallan on valmistauduttava energian sisämarkkinoihin, muun muassa yhdenmukaistamalla säännöstönsä sähkö- ja kaasudirektiivien kanssa. Jäljellä olevat hintavääristymät on poistettava ja sääntelyviranomaisen riippumattomuutta sekä resursseja on vahvistettava.- Öljyvarastoja koskevaa yhdenmukaistamista on jatkettava. Varastojen keräämisessä on edistyttävä ja tähän liittyen on tehtävä tarvittavat investoinnit varastojen saattamiseksi 90 päivän kulutusta vastaavalle tasolle.- Energiatehokkuutta ja uusiutuvien energialähteiden käyttöä on parannettava ja näissä asioissa keskeisiä instituutioita vahvistettava.- Tsekin tasavallan on pantava täytäntöön ydinturvallisuudesta laajentumisen yhteydessä laaditussa neuvoston raportissa esitetyt suositukset ottaen huomioon raportissa osoitetut ensisijaiset asiat.- Dukovanyn ja Temelinin ydinvoimaloiden ydinturvallisuuden korkean tason varmistamista on jatkettava.Televiestintä ja tietotekniikka- Yhteisön säännöstön saattaminen osaksi kansallista lainsäädäntöä ja täytäntöönpano on saatettava päätökseen erityisesti kustannuslähtöisyyden, epäsymmetrisyyden ja tilaajayhteyksien eriyttämisen osalta.- Televiestinnän kansallisen sääntelyviranomaisen riippumattomuus on varmistettava.- Vapautettujen markkinoiden tehokas toiminta on varmistettava yhdysliikenteen tehokkaan hinnoittelun avulla.- Operaattorin valintamahdollisuus on turvattava yleisesti.Kulttuuri ja audiovisualialan politiikka- Tsekin yleisradiopalvelusta vastaavan neuvoston hallinnollisia valmiuksia on vahvistettava.Aluepolitiikka ja rakennepoliittisten välineiden yhteensovittaminen- Erityisen kiireellisiä toimia tarvitaan: On määritettävä oikeudellisen ja budjettitoimivallan jako keskushallinnon ja alueellisen tason välillä sekä määriteltävä kehys rakennerahastojen toimintaa varten.- Kansallisen kehityssuunnitelman parantamista, rationalisoimista ja virtaviivaistamista on jatkettava ja lopullisen suunnitelman täytäntöönpanorakenteet on määriteltävä. Hankkeiden ja ohjelmien laatimis- ja toteutusvalmiuksia on kehitettävä keskus- ja aluetasolla. Seuranta- ja arviointivalmiuksien kehittämistä on jatkettava. Kaikkien olennaisten tilastotietojen saatavuus on varmistettava.- Rakennerahastojen ja koheesiorahaston toimien täytäntöönpanosta vastaavat elimet on määriteltävä, erityisesti hallinnointi- ja maksajaviranomaiset. On luotava selkeä vastuunjako ja parannettava hallinnollisia valmiuksia, erityisesti työhönoton ja koulutuksen osalta; tehokas ministeriöiden välinen koordinaatio on varmistettava.- Säännöstö on yhdenmukaistettava varainhoito- ja valvontamenettelyjä koskevien yhteisön asetusten kanssa tulevia rakennerahastojen ja koheesiorahaston toimia varten.- Rakenne- ja koheesiorahastojen tukeen oikeutettujen hankkeiden teknistä valmistelua on kehitettävä (hankkeiden valmisteluprosessi).Ympäristö- Yhteisön säännöstön saattaminen osaksi kansallista lainsäädäntöä on saatettava loppuun, korostaen erityisesti kokonaisvaltaista pilaantumisen ehkäisemistä ja valvontaa sekä lainsäädännön muuttamista erityisesti niiltä osin, jotka eivät vastaa jätteitä ja vesiensuojelua koskevaa yhteisön säännöstöä.- Yhteisön säännöstön täytäntöönpano on saatettava päätökseen, erityisesti ympäristövaikutusten arvioinnin, ihmisten käyttöön tarkoitetun veden, nitraattien (herkkien alueiden määrittäminen, toimintasuunnitelmat), vaarallisten aineiden (kartoitukset, ohjelmat pilaantumisen vähentämiseksi), luonnonsuojelun (yhteisön kannalta merkittävien kohteiden luettelo, erityiset suojelualueet) ja ympäristön pilaantumisen yhtenäisen ehkäisyn (instituutiot, yhtenäiset luvat) osalta.- Hallinnollisia sekä seuranta- ja täytäntöönpanovalmiuksia on vahvistettava edelleen kansallisella, alueellisella ja paikallisella tasolla. Erityistä huomiota on kiinnitettävä toimivaltuuksien selkeään jakoon, yhteistyön parantamiseen vastuuviranomaisten välillä, koulutukseen sekä investointien suunnitteluvalmiuksien vahvistamiseen.- Ympäristönsuojeluvaatimusten sisällyttämistä osaksi kaikkien muiden alakohtaisten politiikkojen määrittelyä ja täytäntöönpanoa on jatkettava kestävän kehityksen edistämiseksi.Kuluttajansuoja ja terveyden suojelu- Lainsäädännön yhdenmukaistaminen on saatettava päätökseen ja varmistettava hallinnollisten rakenteiden tehokkuus, markkinoiden seuranta mukaan luettuna.Yhteistyö oikeus- ja sisäasioissa- On varmistettava Schengenin sopimuksen edellyttämän toimintasuunnitelman asianmukainen täytäntöönpano.- Valmisteluja osallistumiseksi Schengenin tietojärjestelmään on jatkettava kehittämällä kansallisia tietokantoja ja rekistereitä.- Rajavalvonnan hallintoa on vahvistettava ja rajojen hallinnasta vastaavien organisaatioiden välistä koordinaatiota ja henkilöstön koulutusta on parannettava. Valvontaa "vihreillä" rajoilla on parannettava.- Viisumien myöntämismenettelyä on parannettava edelleen siirtolaisuuteen liittyvien riskien ottamiseksi täysipainoisesti huomioon. Kaikkien siirtolaisuuden parissa työskentelevien poliisiyksiköiden välistä yhteistyötä on parannettava.- Uuden ulkomaalaislain täytäntöönpano on varmistettava; riippumattoman elimen osallisuus turvapaikkamenettelyn toisena hallinnollisena tahona on varmistettava.- Järjestäytyneen rikollisuuden vastaisen uuden strategian tehokas täytäntöönpano on varmistettava. Eri lainvalvontaviranomaisten väliselle yhteistyölle on luotava kehykset, erityisesti talousrikollisuuden ja korruption torjunnan aloilla ja varsinkin rahanpesun sekä ihmiskaupan osalta. Poliisivoimille on annettava täydennyskoulutusta järjestäytyneen rikollisuuden ja huumausaineiden alalla. On otettava käyttöön nykyaikaisia laitteita kuten integroitu tietokonepohjainen rikostutkintajärjestelmä.- On toteutettava tarvittavat toimenpiteet yhteisön välineiden soveltamisen varmistamiseksi siviiliasioissa tehtävän oikeudellisen yhteistyön alalla.- Lainsäädäntö on yhdenmukaistettava yhteisön taloudellisten etujen suojaamista koskevan yleissopimuksen ja sen pöytäkirjojen kanssa.Tulliliitto- Erityisen kiireellisiä toimia tarvitaan: Tietotekniikkaa koskevan strategian täytäntöönpanoa Tsekin tullihallinnossa on jatkettava. Tietotekniikkajärjestelmiä on kehitettävä tietojen vaihtamiseksi sähköisessä muodossa Euroopan yhteisön ja Tsekin tasavallan välillä.- Ponnistuksia on jatkettava tullin toimintaetiikan vahvistamiseksi, petosten ja korruption torjumiseksi, teollis- ja tekijänoikeuksien suojelemiseksi sekä talousrikollisuuden ja järjestäytyneen rikollisuuden torjumiseksi.- Ponnistuksia odotusajan lyhentämiseksi rajalla on jatkettava.Ulkosuhteet- On toteutettava tarvittavat toimenpiteet sen varmistamiseksi, että yhteisön säännöstön kanssa mahdollisesti ristiriitaiset kansainväliset sopimukset, kahdenväliset investointisopimukset mukaan luettuina, neuvotellaan uusiksi tai irtisanotaan maan liittyessä yhteisöön.Varainhoidon valvonta- Julkisen sisäisen varainhoidon valvonnan lainsäädäntökehys on saatava valmiiksi.- On otettava käyttöön johdon vastuuvelvollisuuden käsite.- Varoja käyttävien yksiköiden korkeimman johdon suoraan alaisuuteen on perustettava sisäinen tarkastusyksikkö, jolla on toiminnassaan riittävä riippumattomuus.- Valtiovarainministeriöön on perustettava keskusyksikkö varainhoidon ja sen valvonnan sekä sisäisen tarkastuksen menetelmien koordinoimiseksi ja yhdenmukaistamiseksi kaikkialla julkisessa hallinnossa.- Petosten torjuntaa on tehostettava ja tätä varten on luotava asianmukainen lainsäädäntökehys.- Yhteisön petostentorjuntaviraston (OLAF) kanssa tehtävän yhteistyön puitteista on sovittava yhteisön taloudellisten etujen suojelemiseksi ja yhteistyö OLAFin kanssa on aloitettava yhteystahon välityksellä.- Tsekin tasavallan on jatkettava ponnistuksia liittymistä ennen annettavan yhteisön rahoituksen asianmukaisen käytön, valvonnan, seurannan ja arvioinnin varmistamiseksi; tämä on keskeinen osoitus Tsekin tasavallan kyvystä panna täytäntöön varainhoidon valvontaa koskeva yhteisön säännöstö.5. OhjelmasuunnitteluVuosille 2000-2006 Tsekin tasavallalle myönnettävä taloudellinen tuki käsittää Phare-toimien lisäksi liittymistä valmistelevan SAPARD-välineen avulla annettavan maatalouden ja maaseudun kehittämisen liittymistä valmistelevien toimenpiteiden tuen (neuvoston asetus (EY) N:o 1268/99, EYVL L 161, 26.6.1999, s. 87) sekä rakennepolitiikan ISPA-välineen avulla annettavan tuen ympäristön ja liikenteen alojen infrastruktuurihankkeille (neuvoston asetus (EY) N:o 1267/99, EYVL L 161, 26.6.1999, s. 73). ISPA-tuessa asetetaan liittymistä edeltävänä aikana etusijalle koheesiorahaston kaltaiset toimenpiteet. Näiden kansallisten rahoitusosuuksien turvin Tsekki voi myös rahoittaa osittain osallistumisensa yhteisön ohjelmiin kuten tutkimuksen ja teknologisen kehittämisen puiteohjelmaan sekä ohjelmiin yleissivistävän koulutuksen ja yritystoiminnan aloilla. Tsekki saa lisäksi rahoitusta suoraan yhteisön säännöstöön liittyvistä monikansallisista ja horisontaalisista ohjelmista. Ehdokasmaiden osallistumista yhteisrahoitukseen edellytetään järjestelmällisesti kaikissa investointihankkeissa. Komissio on vuodesta 1998 toiminut yhteistyössä Euroopan investointipankin (EIP) ja kansainvälisten rahoituslaitosten, erityisesti Euroopan jälleenrakennus- ja kehityspankin (EBRD) ja Maailmanpankin kanssa liittymistä valmisteleviin ensisijaisiin tavoitteisiin liittyvien hankkeiden yhteisrahoituksen helpottamiseksi.6. EhdollisuusKolmen liittymistä valmistelevan välineen - Phare-ohjelman sekä ISPA- ja SAPARD-välineiden - kautta hankkeiden rahoittamiseen myönnettävän yhteisön tuen edellytyksenä on, että Tsekki noudattaa Eurooppa-sopimuksen mukaisia sitoumuksiaan, jatkaa toimia Kööpenhaminassa vahvistettujen edellytysten täyttämiseksi ja edistyy ennen kaikkea tässä tarkistetussa liittymistä valmistelevassa kumppanuudessa määriteltyjen ensisijaisten tavoitteiden täytäntöönpanossa. Näiden yleisten edellytysten noudattamatta jättäminen saattaa johtaa neuvoston päätökseen rahoitusavun keskeyttämisestä asetuksen (EY) N:o 622/98 4 artiklan nojalla.7. SeurantaLiittymistä valmistelevan kumppanuuden täytäntöönpanoa valvotaan Eurooppa-sopimuksen yhteydessä. Kuten Luxemburgissa kokoontunut Eurooppa-neuvosto korosti, on tärkeää, että yhteisön säännöstön käyttöönoton ja täytäntöönpanon tarkastelua jatketaan Eurooppa-sopimuksen elimissä. Liittymistä valmistelevan kumppanuuden osa-alueita käsitellään kustakin osa-alueesta vastaavassa alakomiteassa. Assosiaatiokomitea käsittelee ensisijaisiin tavoitteisiin ja välitavoitteisiin liittyvää yleistä kehitystä, edistymistä ja ongelmia sekä alakomiteoiden sille käsiteltäviksi toimittamia erityisiä kysymyksiä.Phare-ohjelman hallintokomitea huolehtii siitä, että kaikkien kolmen liittymistä valmistelevan välineen - Phare-ohjelman sekä ISPA- ja SAPARD-välineiden - yhteydessä tehdyt rahoituspäätökset ovat yhteensopivia sekä keskenään että liittymistä valmistelevien kumppanuuksien kanssa, kuten yhteensovittamista koskevassa asetuksessa (neuvoston asetus (EY) N:o 1266/99, EYVL L 161, 26.6.1999, s. 68) säädetään.Liittymistä valmistelevaa kumppanuutta muutetaan tarvittaessa jatkossakin asetuksen (EY) N:o 622/98 2 artiklan mukaisesti.(1) Esittämisessä noudatetaan määräaikaiskertomuksissa vuodesta 2000 noudatettua järjestystä.


title: 2012/272/EU: Neuvoston päätös, annettu 14 päivänä toukokuuta 2012 , Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevan puitesopimuksen allekirjoittamisesta unionin puolesta

text:
               24.5.2012

               FI

               Euroopan unionin virallinen lehti

               L 134/3

         NEUVOSTON PÄÄTÖS,
   annettu 14 päivänä toukokuuta 2012,
   Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevan puitesopimuksen allekirjoittamisesta unionin puolesta
   (2012/272/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 3 kohdan, 91 ja 100 artiklan, 191 artiklan 4 kohdan, 207 ja 209 artiklan yhdessä 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 25 päivänä marraskuuta 2004 komission neuvottelemaan Filippiinien tasavallan kanssa kumppanuutta ja yhteistyötä koskevasta puitesopimuksen, jäljempänä ’sopimus’.

               (2)

               Sopimuksen määräykset, jotka kuuluvat Euroopan unionin toiminnasta tehdyn sopimuksen kolmannen osan V osaston soveltamisalaan, sitovat Yhdistynyttä kuningaskuntaa ja Irlantia erillisinä sopimuspuolina eivätkä osana Euroopan unionia, ellei Euroopan unioni yhdessä Yhdistyneen kuningaskunnan ja/tai Irlannin kanssa ole ilmoittanut Filippiinien tasavallalle, että määräykset sitovat Yhdistynyttä kuningaskuntaa tai Irlantia osana Euroopan unionia Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 mukaisesti. Jos määräykset eivät enää sido Yhdistynyttä kuningaskuntaa ja/ tai Irlantia osana Euroopan unionia pöytäkirjassa N:o 21 olevan 4 a artiklan mukaisesti, Euroopan unionin on yhdessä Yhdistyneen kuningaskunnan ja/tai Irlannin kanssa välittömästi ilmoitettava Filippiinien tasavallalle niiden asemaa koskevasta muutoksesta, jonka jälkeen sopimuksen määräykset sitovat niitä erillisesti. Sama koskee myös Tanskaa mainittuihin perussopimuksiin liitetyn, Tanskan asemaa koskevan pöytäkirjan N:o 22 mukaisesti.

               (3)

               Kun Yhdistynyt kuningaskunta ja/tai Irlanti ei ole antanut Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 3 artiklan nojalla edellytettyä ilmoitusta, ne eivät osallistu tämän päätöksen tekemiseen neuvostossa siltä osin kuin siihen sisältyy Euroopan unionin toiminnasta tehdyn sopimuksen kolmannen osan V osaston mukaisia säännöksiä. Sama koskee Tanskaa Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn Tanskan asemasta tehdyn pöytäkirjan N:o 22 mukaisesti.

               (4)

               Sopimus olisi allekirjoitettava sillä varauksella, että sen tekeminen saatetaan myöhemmin päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskeva puitesopimus unionin puolesta sillä varauksella, että mainitun sopimuksen tekeminen saatetaan päätökseen. (1)

   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan sitä päivää seuraavana päivänä, jona se hyväksytään.

      Tehty Brysselissä 14 päivänä toukokuuta 2012.

            Neuvoston puolesta

            Puheenjohtaja

         C. ASHTON

      (1)  Sopimuksen teksti julkaistaan yhdessä sen tekemistä koskevan päätöksen kanssa.


title: Euroopan parlamentin päätös (EU) 2016/1525, annettu 28 päivänä huhtikuuta 2016, vastuuvapauden myöntämisestä Euroopan tasa-arvoinstituutin talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/260

         EUROOPAN PARLAMENTIN PÄÄTÖS (EU) 2016/1525,
   annettu 28 päivänä huhtikuuta 2016,
   vastuuvapauden myöntämisestä Euroopan tasa-arvoinstituutin talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan tasa-arvoinstituutin lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan tasa-arvoinstituutin tilinpäätöksestä varainhoitovuodelta 2014 sekä instituutin vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä instituutille (05584/2016 – C8-0085/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan tasa-arvoinstituutin perustamisesta 20. joulukuuta 2006 annetun Euroopan parlamentin ja neuvoston asetuksen (EY) N:o 1922/2006 (4) ja erityisesti sen 15 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä naisten oikeuksien ja sukupuolten tasa-arvon valiokunnan lausunnon (A8-0085/2016),

               1.

               myöntää Euroopan tasa-arvoinstituutin johtajalle vastuuvapauden instituutin talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan tasa-arvoinstituutin johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 168.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 403, 30.12.2006, s. 9.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Komission päätös (EU) 2016/1983, annettu 26 päivänä toukokuuta 2014, toimenpiteestä SA.33063 (2012/C ex 2012/NN), joka koskee yritystä Trentino NGN s.r.l., Italian vetäydyttyä hankkeesta (tiedoksiannettu numerolla C(2014) 3159) (ETA:n kannalta merkityksellinen teksti )

text:
               12.11.2016

               FI

               Euroopan unionin virallinen lehti

               L 305/32

         KOMISSION PÄÄTÖS (EU) 2016/1983,
   annettu 26 päivänä toukokuuta 2014,
   toimenpiteestä SA.33063 (2012/C ex 2012/NN), joka koskee yritystä Trentino NGN s.r.l., Italian vetäydyttyä hankkeesta

         (tiedoksiannettu numerolla C(2014) 3159)

   (Ainoastaan italiankielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 108 artiklan 2 kohdan ensimmäisen alakohdan,
   ottaa huomioon sopimuksen Euroopan talousalueesta ja erityisesti sen 62 artiklan 1 kohdan a alakohdan,
   on mainittujen artiklojen mukaisesti kehottanut (1) asianomaisia esittämään huomautuksensa,
   sekä katsoo seuraavaa:
   1.   MENETTELY

               (1)

               Komissio vastaanotti 24 päivänä toukokuuta 2011 kantelun kolmelta Italiassa toimivalta suurelta vaihtoehtoiselta teleoperaattorilta (Wind, Fastweb ja Vodafone). Ne esittivät yksityiskohtaisia väitteitä, joiden mukaan Trenton autonomisen alueen (Provincia Autonoma di Trento, jäljempänä ’alueviranomaiset’) käynnistämä hanke seuraavan sukupolven liityntäverkkojen (NGA) infrastruktuurin käyttöönottamiseksi kyseisellä alueella oli laajakaistasuuntaviivojen (2) vastaista valtiontukea Telecom Italialle. Kantelijat totesivat erityisesti, etteivät alueviranomaiset olleet ilmoittaneet niille eivätkä kuulleet niitä asianmukaisella tavalla hankkeesta ja siihen liittyvistä alueellisista tavoitteista. Lisäksi tuensaaja oli valittu etukäteen ja valittu infrastruktuuri estäisi asentamisen jälkeen todellisen kilpailun.

               (2)

               Komissio lähetti 22 päivänä kesäkuuta 2011 tietopyynnön, johon Italian viranomaiset vastasivat 20 päivänä heinäkuuta 2011. Italian viranomaisten mukaan toimenpiteen oli tarkoitus olla markkinataloussijoittajaperiaatteen mukainen eikä kyseessä ollut valtiontuki, minkä vuoksi toimenpiteen ei tarvinnut täyttää laajakaistasuuntaviivoissa asetettuja edellytyksiä. Italian viranomaisten vastaus, josta oli poistettu luottamukselliset tiedot, toimitettiin kantelijoille 4 päivänä marraskuuta 2011. Nämä toimittivat lisähuomautuksia ja täydentäviä asiakirjoja 29 päivänä marraskuuta sekä 7 ja 16 päivänä joulukuuta 2011. Italian viranomaiset toimittivat yksityiskohtaisia lisätietoja useaan otteeseen tammi- ja toukokuun välisenä aikana vuonna 2012. Myös kantelijat toimittivat lisätietoja helmi- ja toukokuun välisenä aikana vuonna 2012. Kummankin osapuolen kanssa järjestettiin tänä aikana useita tapaamisia ja videoneuvotteluja.

               (3)

               Komissio ilmoitti Italian viranomaisille 25 päivänä heinäkuuta 2012 tehdyllä päätöksellä, että se aloittaisi asiassa Euroopan unionin toiminnasta tehdyn sopimuksen 108 artiklan 2 kohdassa tarkoitetun muodollisen tutkintamenettelyn, jäljempänä ’menettelyn aloittamista koskeva päätös’. Menettelyn aloittamista koskeva päätös, josta on poistettu luottamukselliset tiedot, on julkaistu Euroopan unionin virallisessa lehdessä
                   (3), ja asianomaisia on kehotettu toimittamaan asiaa koskevat huomautuksensa.

               (4)

               Komissio on saanut Italian viranomaisilta 22 ja 23 päivänä marraskuuta 2012 huomautuksia menettelyn aloittamista koskevasta päätöksestä. Lisäksi komissio on saanut huomautuksia seuraavilta asianomaisilta: Telecom Italian edustajilta 3 päivänä joulukuuta 2012 sekä Windin, Fastwebin ja Vodafonen edustajilta 7 päivänä joulukuuta 2012. Komissio toimitti edellä mainitut huomautukset, joista oli poistettu luottamukselliset tiedot, Italian viranomaisille 29 päivänä tammikuuta 2013, ja nämä toimittivat omat huomautuksensa asianomaisten huomautuksista 5 päivänä maaliskuuta 2013. Maalis- ja joulukuun välisenä aikana vuonna 2013 käytiin tiiviitä keskusteluja kaikkien osapuolten (Italian viranomaiset, Telecom Italia, Wind, Fastweb ja Vodafone) kanssa, ja kunkin osapuolen kanssa järjestettiin useita kokouksia ja neuvotteluja.

               (5)

               Italian viranomaiset ilmoittivat komissiolle 31 päivänä tammikuuta 2014, että alueviranomaiset aikoivat vetäytyä hankkeesta. Italian viranomaiset toimittivat 14 ja 20 päivänä maaliskuuta 2014 lisätietoja alueviranomaisten aikeesta vetäytyä Trentino NGN -yhteisyrityksestä erityisesti siksi, että siihen liittyvät alueviranomaisten osakkeet oli myyty Telecom Italialle 28 päivänä helmikuuta 2014.

         2.   TOIMENPITEEN KUVAUS

               (6)

               Alueviranomaiset laativat syyskuussa 2010 strategian, jonka tarkoituksena oli liittää koko Trenton alue valokuitupohjaiseen ultralaajakaistaverkkoon vuoteen 2018 mennessä. Strategian mukaan alueella oli tarkoitus toteuttaa kahdenlaisia toimenpiteitä sen mukaan, oliko kyseessä alhaisen vai keskitason kannattavuusalue (4). Korkean tason kannattavuusalueet oli tarkoitus jättää strategian ulkopuolelle. Keskitason kannattavuusalueille oli tarkoitus perustaa uusi yritys, Trentino NGN, johon voisivat osallistua myös yksityiset osakkaat. Alhaisen tason kannattavuusalueille oli tarkoitus myöntää tapauskohtaista valtiontukea, joka valmisteltaisiin ja josta ilmoitettaisiin myöhemmin, todennäköisesti alueviranomaisten julkisen yrityksen Trentino Networkin valvonnassa. Tämä oli Trentino NGN:stä erillinen yritys, joka tuolloin vastasi alueviranomaisten yleiseen laajakaistastrategiaan sisältyvistä muista toimenpiteistä.

               (7)

               Alueviranomaiset olivat seuraavien kuukausien aikana yhteydessä useisiin yksityisiin teleoperaattoreihin, ja 8 päivänä helmikuuta 2011 alueviranomaiset allekirjoittivat Telecom Italian kanssa yhteistyöpöytäkirjan Trentino NGN -nimisen yhteisyrityksen perustamisesta ja FTTH-infrastruktuurin käyttöönotosta keskitason kannattavuusalueilla. Tämän alustavan sopimuksen pohjalta alueviranomaiset sitoutuivat tekemään Trentino NGN:n pääomaan enintään 60 miljoonan euron käteissuorituksen. Telecom Italian oli sen sijaan määrä myöntää vain luontoissuorituksia, joihin kuuluisivat muun muassa seuraavat: 1) sen olemassa oleva passiivinen infrastruktuuri (kaapelikanavat ja mastot) välittömästi, ja 2) kupariverkon sulkeminen FTTH-verkon käyttöönoton jälkeen. Vielä samana vuonna yhteistyöpöytäkirjaan liittyi pienemmin rahoitusosuuksin kaksi yksityistä vähemmistöosakasta, rahoitusalan holdingyhtiö Finanziaria Trentina ja pieni internetpalvelujen tarjoaja MC-Link.

               (8)

               Joulukuussa 2011 yrityksen liiketoimintasuunnitelma oli valmis, ja Analysys Mason oli laatinut alueviranomaisten tilaaman due diligence -raportin. Samaan aikaan vahvistettiin lopullisesti osakkaiden oikeudet ja velvollisuudet ja määriteltiin yksityiskohtaisemmin Telecom Italian luontoissuoritukset Trentino NGN:lle. Komission kanssa käydyn yhteydenpidon ja Analysys Masonin hankkeesta laatiman asiantuntijaraportin perusteella osakkaiden väliseen sopimukseen tehtiin joitakin muutoksia. Maaliskuussa 2012 Reconta Ernst & Young laati Telecom Italian ensimmäisestä luontoissuorituksesta asiantuntijaraportin, jonka pohjalta tehtiin vielä eräitä muutoksia.

               (9)

               Alueviranomaiset perustivat yksinään yrityksen Trentino NGN, jonka vähimmäispääoma oli alle 100 000 euroa. Yrityksen piti saavuttaa lopullinen muotonsa osakepääoman korotuksen myötä, joka oli määrä toteuttaa sen jälkeen kun sopimukset yksityisten osakkaiden kanssa olisi tehty. Trentino NGN:n osakepääomaa oli tarkoitus korottaa seuraavasti: alueviranomaisten rahoitusosuus oli 50 miljoonaa euroa (52,2 prosenttia), Finanziaria Trentinan rahoitusosuus 5 miljoonaa euroa (5,2 prosenttia), MC-Linkin rahoitusosuus 1,5 miljoonaa euroa (1,56 prosenttia) (5). Telecom Italian oli puolestaan määrä asettaa koko Trenton alueella käyttöön passiiviseen infrastruktuuriinsa (kaapelikanavat ja mastot) liittyvät luovuttamattomat käyttöoikeudet (indefeasible rights of use, IRU), jotka käytettäisiin uuden verkon rakentamiseen (ensimmäinen luontoissuoritus). Telecom Italian ensimmäisen luontoissuorituksen arvoksi oli alun perin arvioitu 39,8 miljoonaa euroa, mutta koska arvo oli Ernst & Youngin asiantuntijaraportin mukaan hieman pienempi, 39,3 miljoonaa euroa, sopimusta päivitettiin vastaavasti (lopullinen arvo: 39,448 miljoonaa euroa).

               (10)

               Yhteisyritys Trentino NGN perustettiin 18 päivänä toukokuuta 2012, ja kaikki osakkaat maksoivat ensimmäiset rahoitusosuutensa. Alueviranomaiset maksoivat vain osan suunnitellusta 50 miljoonan euron käteissuorituksesta, eli 14,845 miljoonaa euroa. Vastaavasti Finanziaria Trentina maksoi 5 miljoonan euron osuudestaan ainoastaan 1,250 miljoonaa euroa ja MC-Link 1,5 miljoonan euron osuudestaan vain 0,375 miljoonaa euroa. Telecom Italia luovutti passiiviseen infrastruktuuriinsa liittyvät käyttöoikeudet (IRU), joiden arvo oli 39,448 miljoonaa euroa. Omistusrakenne muodostui tämän perusteella seuraavasti: alueviranomaiset 52,16 prosenttia, Telecom Italia 41,07 prosenttia, MC-Link 1,56 prosenttia ja Finanziaria Trentina 5,21 prosenttia. Trentino NGN:n omistusrakenne oli vuoden 2012 toukokuun 18 päivästä vuoden 2014 helmikuun 28 päivään seuraavanlainen:

                           Osakas

                           Osuus pääomasta %

                           Merkitty pääoma (euroa)

                           Maksettu pääoma (euroa)

                           Alueviranomaiset

                           52,16

                           50 095 000

                           14 845 000

                           Telecom Italia

                           41,07

                           39 448 000

                           39 448 000

                           MC-Link

                           1,56

                           1 500 000

                           375 000

                           Finanziaria Trentina

                           5,21

                           5 000 000

                           1 250 000

                              Yhteensä

                              100,00

                              96 043 000

                              55 918 000

               (11)

               Osakassopimuksen mukaan Telecom Italia ja alueviranomaiset voisivat päättää Telecom Italian ”toisen suorituksen” toteuttamisesta kolmen vuoden kuluttua ensimmäisestä suorituksesta tai sen jälkeen kun uusista liittymistä olisi aktivoitu vähintään 16 prosenttia. Toisen suorituksen yhteydessä Trentino NGN:lle oli määrä siirtää: 1) olemassa olevan passiivisen infrastruktuurin (jo luovutettujen IRU-käyttöoikeuksien) omistusoikeus Trentino NGN:n määrittämillä keskitason kannattavuusalueilla, ja 2) omistusoikeus koko kupariverkkoon, joka olisi suljettava, jotta kaikki asiakkaat voitaisiin siirtää uuteen valokuituverkkoon. Suorituksen arvoksi oli alun perin arvioitu 520 euroa kutakin aktiivista tilaajayhteyttä kohti: tähän kuuluivat sekä Telecom Italian yksittäiset yhteydet että niiden operaattorien yhteydet, joilla on eriytetty tilaajayhteys paikallisverkkoon. Tähän arvoon lisättiin 2 miljoonaa euroa, joka perustui kaapelikanaviin ja mastoihin liittyvien käyttöoikeuksien (= ensimmäinen suoritus) muuntamiseen omistusoikeudeksi. Telecom Italia olisi saavuttanut tämän toisen suorituksen myötä enemmistöosakkuuden ja määräysvallan Trentino NGN:ssä, tarvittaessa toteuttamalla uuden pääomanlisäyksen.

               (12)

               Osakassopimuksen mukaan Telecom Italialla olisi oikeus ostaa alueviranomaisten ja MC-Linkin osakkuudet Trentino NGN:ssä kolmen vuoden jälkeen tai sitten kun 43 prosenttia yhteyksistä on aktivoitu ja kytketty. Siinä tapauksessa, että Telecom Italia käyttäisi tätä osto-oikeutta, se maksaisi siitä alueviranomaisille 6,5 miljoonaa euroa kahdessa erässä: puolet vuoden kuluttua ja toisen erän kahden vuoden kuluttua. Osakkeiden ostohinta olisi niiden arvo luovutushetkellä lisättynä 7,75 prosentin vuosikorolla, jaetut osingot pois lukien (6). Kaksi muuta osakasta, MC-Link ja Finanziaria Trentina, voisivat sopimuksen mukaan käyttää myyntioikeuttaan myymällä Telecom Italialle osakkuutensa Trentino NGN:ssä hintaan, joka olisi niiden suoritusten arvo luovutushetkellä lisättynä 5,5 prosentin (MC-Link) tai 7 prosentin (Finanziaria Trentina) vuosikorolla.

               (13)

               Osakkaiden kesken tehdyissä erityissopimuksissa Telecom Italia oli myös nimetty Trentino NGN:n palveluntarjoajaksi verkon rakentamista, hallintaa ja käyttöä varten. Sopimus koski nk. PTM-verkon (point-to-multipoint) kehittämistä eikä siinä määrätty eriytetyistä tilaajayhteyksistä eikä käyttöoikeuden myöntämisvelvollisuuksista. Valitun verkkoarkkitehtuurin perusteella oli määrä toteuttaa kolme rinnakkaista siirtokapasiteetiltaan gigabittitason passiivista optista verkkoa (GPON) (7), joista kaksi voitaisiin luovuttaa muille operaattoreille.

         3.   MUODOLLISEN TUTKINTAMENETTELYN ALOITTAMINEN

               (14)

               Komissio aloitti muodollisen tutkintamenettelyn, koska se suhtautui hyvin epäilevästi siihen, voitaisiinko toimenpiteen katsoa olevan markkinataloussijoittajaperiaatteen mukainen. Se halusi tarkistaa, voitaisiinko toimenpiteeseen mahdollisesti sisältyvää valtiontukea pitää sisämarkkinoille soveltuvana.

               (15)

               Menettelyn aloittamista koskevassa päätöksessä komissio ilmaisi huolensa siitä, että useat Trentino NGN -hankkeeseen liittyvät alueviranomaisten toimet herättivät epäilyjä siitä, oliko markkinataloussijoittajaperiaatetta noudatettu ja olivatko alueviranomaisten ja yksityisten osapuolten toimenpiteet keskenään tasavertaisia (pari passu), kuten väitettiin. Epäilykset liittyivät muun muassa seuraaviin seikkoihin:

                           —

                           hankkeen aikataulu (olivatko alueviranomaiset toimineet alusta alkaen yksityisen markkinataloussijoittajan tavoin eli eivät julkisen politiikan tavoitteiden vaan taloudellisten ja kannattavuuteen liittyvien näkökohtien mukaisesti; komission käsityksen mukaan alueviranomaiset olivat käynnistäneet hankkeen julkiseen etuun liittyvistä syistä ja sen jälkeen kehittäneet yhteisyritykseen liittyvää hanketta yhdessä vakiintuneen operaattorin eli Telecom Italian kanssa koettaen tehdä siitä markkinataloussijoittajaperiaatteen mukaisen vasta jälkikäteen tekemällä siihen muutoksia muun muassa komission yhteydenottojen perusteella hankkeen rakennetta kuitenkaan muuttamatta);

                           —

                           yksityisten osapuolten osakkuudet (MC-Linkin ja Finanziaria Trentinan merkityksettömät osakkuudet ja Telecom Italian merkittävä, mutta ajan myötä heikkenevä osakkuus);

                           —

                           investointien samanaikaisuus (alueviranomaisten välitön toimenpide ja toisaalta Telecom Italian osakkuuden heikkeneminen ajan myötä tiettyjen tapahtumien/päätöksentekomenettelyjen seurauksena);

                           —

                           osallistumisehtojen yhtäläisyys (olivatko alueviranomaiset tehneet yhteisyritykseen investointeja samoin ehdoin kuin yksityiset osakkaat ja erityisesti Telecom Italia; komissio on todennut monia eroavuuksia, jotka liittyvät seuraaviin seikkoihin: Telecom Italian suoritusten ajankohdat ja niihin liittyvät ehdot, Telecom Italian oikeus ostaa alueviranomaisten osakkeet ja saada osto-oikeuden avulla täysi määräysvalta Trentino NGN:ssä);

                           —

                           Telecom Italian ensimmäiseen suoritukseen liittyvät epäilyt (8) (Telecom Italian ensimmäisen suorituksen arvo, joka vaikutti lasketun sellaisten tahojen laatimien raporttien, oletusten, ennusteiden ja taloudellisten analyysien pohjalta, jotka eivät ole minkään ulkopuolisen asiantuntijan tarkistamia; olisiko yksityinen sijoittaja hyväksynyt sen, että oikeus sääntelyn alaiseen omaisuuteen, joka olisi ollut mahdollista saada säänneltyyn tariffiin perustuvan sopimuksen perusteella, antaa oikeuden merkittävään pääomaosakkuuteen yhteisyrityksen netto-omaisuudesta; olisiko markkinataloussijoittaja hyväksynyt osakkuudeksi yrityksen netto-omaisuuteen sellaisen infrastruktuurin vuokrauksen, joka myöhemmin muuttui omaisuudeksi oston seurauksena; olisiko markkinataloussijoittaja ostanut tarpeetonta infrastruktuuria; IRU-käyttöoikeudet antoivat pääsyn Telecom Italian kaapelikanaviin ja mastoihin koko Trenton alueella eivätkä pelkästään niillä seuduilla, missä Trentino NGN:n oli tarkoitus kehittää omaa verkkoaan);

                           —

                           Telecom Italian toiseen suoritukseen liittyvät epäilyt (9) (Telecom Italian toisen suorituksen arvo, joka tuolloin vahvistettiin yhteisellä sopimuksella asiantuntijoita kuulematta; oliko IRU-käyttöoikeuksien omistusoikeudeksi muuntamisen arvo arvioitu alun perin markkinaedellytysten mukaisesti ja oliko vältetty päällekkäisyydet ensimmäisen suorituksen (vuokraus) ja toisen suorituksen (omaisuuden hankinta) välillä, ottaen huomioon että hankituilla oikeuksilla oli likimain sama kohde; määriteltiinkö kupariverkon eri osien omistusoikeuksien siirron arvo asianmukaisella tavalla (10), kun otetaan huomioon verkon korkeat ylläpitokustannukset ja se, että kupariverkko oli tarkoitus sulkea sen jälkeen kun valokuituverkko otettaisiin käyttöön, sekä ehdotetun menetelmän mahdolliset vaihtoehdot).

                           —

                           liiketoimintasuunnitelmaan ja osapuolten riskeihin kohdistuvat epäilykset (julkisten viranomaisten ja yksityisten sijoittajien riskien väliset huomattavat erot, osapuolten suoritusten erilaisuus ja eriaikaisuus sekä niiden oikeuksien ja velvollisuuksien erot – alustavan tarkastelun perusteella Telecom Italian riskit ja vaihtoehtokustannukset ovat pienemmät, samoin olemassa olevaan toimintaan liittyvät riskit, koska Telecom Italia olisi säilyttänyt kupariverkon hallintaoikeuden myös luovutettuaan sen yhteisyritykselle siksi, että se olisi samalla saanut tietyn määräysvallan yhteisyrityksessä – sekä yksinomaisen määräysvallan saaminen ja voittojen kansainvälistäminen osto-oikeutta käyttämällä siinä tapauksessa, että yhteisyritys osoittautuu kannattavaksi; alueviranomaiset sen sijaan toimivat pikemminkin kuin rahoitussijoittaja, joka tekee sijoituksen infrastruktuurin kehittämishankkeeseen odottaen saavansa parhaassa tapauksessa 7,75 prosentin tuoton ja 6,5 miljoonaa euroa siinä tapauksessa, että myyntioikeutta käytetään (11); pitivätkö liiketoimintasuunnitelman laskelmat paikkansa, kun otetaan huomioon, että oletukset, jotka koskivat kysyntää loppukäyttäjien parissa, ja tuloja, jotka saataisiin vaihtoehtoisilta operaattoreilta kaikkien käytettävissä olevien GPON-yhteyksien (12) aktivoinnista, olivat liian optimistisia; muut riskit: Telecom Italia olisi voinut päättää lykätä kupariverkon sulkemista, koska sopimuksessa ei määrätty tällaisesta velvollisuudesta, ja tämä olisi hidastanut Trentino NGN:n kannattavuusrajan saavuttamista; epävarmuus siitä, minkä verran rahoitusta verkon toteuttamiseen kaiken kaikkiaan tarvittaisiin; määräksi arvioitiin 150 miljoonaa euroa);

                           —

                           muut huolenaiheet (Telecom Italian valinta ilman tarjouskilpailua ja sen saama korvaus Trentino NGN:lle tarjotuista palveluista; Telecom Italian kahtalainen asema hankkeessa yhtäältä osakkaana ja toisaalta palveluntarjoajana).

         4.   ALUEVIRANOMAISTEN PÄÄTÖS VETÄYTYÄ HANKKEESTA

               (16)

               Italian viranomaiset ilmoittivat komissiolle 31 päivänä tammikuuta 2014, että alueviranomaiset olivat päättäneet vetäytyä Trentino NGN -hankkeesta ja keskeyttää sen toteuttamisen yhteisymmärryksessä kaikkien muiden osapuolten eli Telecom Italian, MC-Linkin ja Finanziaria Trentinan kanssa.

               (17)

               Italian viranomaiset ilmoittivat komissiolle 14 päivänä maaliskuuta 2014, että alueviranomaiset olivat luovuttaneet osakkuutensa Trentino NGN:ssä Telecom Italialle 15 852 435 euron maksusta, mikä vastasi niiden Trentino NGN:n pääomaan käteisenä tekemää 14,845 miljoonan euron osasuoritusta, johon oli lisätty 3,75 prosentin koronkorko. Italian viranomaisten mukaan Trentino NGN on tällä hetkellä Telecom Italian määräysvallassa, ja Finanziaria Trentina ja MC-Link ovat edelleen sen vähemmistöosakkaita.

               (18)

               Italian viranomaiset selittivät, että vaikka Trentino NGN perustettiin 18 päivänä toukokuuta 2012, jolloin tehtiin osasuoritukset sen pääomaan, 20 päivänä elokuuta 2012 (sen jälkeen kun komissio oli tehnyt menettelyn aloittamista koskevan päätöksen) alueviranomaiset ja muut Trentino NGN:n osakkaat muuttivat osakassopimusta ja Trentino NGN:n koko toiminta keskeytettiin siihen asti, että komissio saisi muodollisen tutkintamenettelyn päätökseen. Tämän vuoksi kaikki osapuolet keskeyttivät myös käteissuoritustensa maksamisen (niistä suoritettiin vain osa). Myös osakassopimuksen mukaisten seuraavien vaiheiden toteuttaminen keskeytettiin. Trentino NGN ei missään vaiheessa aloittanut suunnitellun FTTH-verkon (eikä muidenkaan verkkojen) asentamista.

               (19)

               Trentino NGN:n toiminta rajoittui yksinomaan IRU-käyttöoikeuksien piiriin kuuluvan infrastruktuurin pääsyoikeuksien myöntämiseen kolmansille asiaa koskevien sääntelyvelvoitteiden mukaisesti. Tämän seikan osalta Italian viranomaiset selittivät, että koska Telecom Italiaan sovellettiin edelleen pääsyoikeuksien myöntämistä koskevia sääntelyvelvoitteita suhteessa muihin operaattoreihin (OLO), sen jälkeen kun Telecom Italia toukokuussa 2012 siirsi Trentino NGN:lle passiiviseen infrastruktuuriin liittyvät IRU-käyttöoikeudet, eräät operaattorit pyysivät pääsyä tähän passiiviseen infrastruktuuriin, mikä niille myönnettiin. Tämän seurauksena Telecom Italia suoritti Trentino NGN:lle erilaisia maksuja vastineeksi siitä, että Trentino NGN oli hankkinut pääsyn passiiviseen infrastruktuuriin voidakseen täyttää pääsyoikeuksien myöntämistä koskevat OLO-operaattorien pyynnöt. Näiden maksujen kokonaissumma on alle 15 000 euroa, ja ne muodostavat Trentino NGN:n kokonaistulot sen perustamisesta alkaen.

               (20)

               Italian viranomaiset huomauttivat myös, että alueviranomaiset eivät ole maksaneet eivätkä vastaisuudessakaan maksa mitään rangaistusmaksua Trentino NGN -hankkeesta vetäytymisen vuoksi. Joulukuun 16 päivänä 2011 tehdyssä osakassopimuksessa ja sen myöhemmissä muutoksissa on sopimuksen irtisanomista koskevia määräyksiä, joiden nojalla alueviranomaiset voivat irtautua Trentino NGN -yrityksestä seuraamuksitta, myös siinä tapauksessa, että hanketta ei toteuteta edes osittain.

         5.   ARVIOINTI

               (21)

               Vaikka Italiassa on toteutettu joitakin valmistelutoimia Trentino NGN -hankkeen täytäntöönpanoa varten muun muassa yhteisyrityksen perustamiseen liittyvien erilaisten sopimusten ja muiden asiakirjojen sekä edellä mainitun alueviranomaisten käteisenä toteuttaman osasuorituksen muodossa (mukaan lukien muiden osapuolten käteisenä toteuttamat osasuoritukset ja Telecom Italian luontoissuoritus), hanke ei koskaan edennyt tätä pidemmälle.

               (22)

               Italian viranomaiset ovat todenneet alueviranomaisten osasuorituksesta Trentino NGN:n pääomaan, että Trentino NGN on tallettanut kaikki osakkailta saamansa käteissuoritukset (eli alueviranomaisten, MC-Linkin ja Finanziaria Trentinan suoritukset, joista on vähennetty kulut ja verot) pankkitilille, jolle maksettiin korkoa 2,71 prosenttia vuonna 2012, 1,509 prosenttia 1 päivään helmikuuta 2013 asti ja 1,524 prosenttia 1 päivästä helmikuuta 2013 alkaen. Osasuoritukset (mukaan lukien alueviranomaisten suoritukset) ovat olleet käyttämättöminä Trentino NGN:n pankkitilillä. Italian viranomaisten mukaan alueviranomaiset perivät 28 päivänä helmikuuta 2014 takaisin käteisenä maksetun osasuorituksensa ja siihen lisätyn 3,75 prosentin koronkoron. Italian viranomaisten mukaan 3,75 prosentin koronkorko perustuu osapuolten keskinäiseen neuvotteluratkaisuun. Se on noin kaksinkertainen verrattuna Italian valtion 2–3 vuoden joukkolainojen tuottoon ja vastaa 10 vuoden joukkolainojen tuottoa.

               (23)

               Alueviranomaisten Trentino NGN:n pääomaan käteisenä tekemä osasuoritus merkitsee valtion varojen siirtoa. Koska Trentino NGN -hankkeen täytäntöönpano kuitenkin keskeytettiin 20 päivänä elokuuta 2012 ja koska alueviranomaiset vetäytyivät hankkeesta 28 päivänä helmikuuta 2014 ja perivät alkupääomaan tekemänsä suorituksen kokonaan takaisin kohtuullisella korolla, komissio voi käytettävissä olevien tietojen perusteella katsoa, että kyseinen osasuoritus ei ole tuonut taloudellista etua Trentino NGN:lle tai sen osakkaille.

               (24)

               Kun tarkastellaan Trentino NGN:n vähäistä toimintaa, eli IRU-käyttöoikeuksien myyntiin liittyviä toimia (ks. johdanto-osan 19 kappale), on todettava, että ne on toteutettu Telecom Italiaan edelleen sovellettavien sääntelyvelvoitteiden noudattamiseksi eivätkä ne näytä tuoneen taloudellista etua Trentino NGN:lle tai sen osakkaille, Telecom Italia mukaan lukien. Tämän perusteella edellä tarkoitettua arviota ei ole tarpeen kyseenalaistaa näiden liiketoimien takia.

               (25)

               Tämän vuoksi komissio katsoo, että hanketta ei ole toteutettu, ja koska alueviranomaiset ovat vetäytyneet Trentino NGN -hankkeesta, tämä tutkintamenettely on käynyt aiheettomaksi.

         6.   PÄÄTELMÄT

               (26)

               Edellä esitetyn perusteella komissio on päättänyt lopettaa Euroopan unionin toiminnasta tehdyn sopimuksen 108 artiklan 2 kohdassa tarkoitetun menettelyn, koska se on käynyt aiheettomaksi Italian viranomaisten (Trenton alueen alueviranomaiset) vetäydyttyä Trentino NGN -hankkeesta,

         ON HYVÄKSYNYT TÄMÄN PÄÄTÖKSEN:
   1 artikla
   Tämä menettely on käynyt aiheettomaksi, koska Italian viranomaiset ovat vetäytyneet Trentino NGN -hankkeesta. Komissio on siksi päättänyt lopettaa Euroopan unionin toiminnasta tehdyn sopimuksen 108 artiklan 2 kohdan mukaisen tutkintamenettelyn.
   2 artikla
   Tämä päätös on osoitettu Italian tasavallalle.

      Tehty Brysselissä 26 päivänä toukokuuta 2014.

            Komission puolesta

         Joaquín ALMUNIA

            Varapuheenjohtaja

      (1)  EUVL C 323, 24.10.2012, s. 6.

      (2)  Komission tiedonanto – Yhteisön suuntaviivat valtiontukisääntöjen soveltamisesta laajakaistaverkkojen nopean käyttöönoton yhteydessä (EUVL C 235, 30.9.2009, s. 7), sellaisina kuin ne ovat tarkistettuina vuonna 2013: EU:n suuntaviivat valtiontukisääntöjen soveltamisesta laajakaistaverkkojen nopean käyttöönoton yhteydessä (EUVL C 25, 26.1.2013, s. 1).

      (3)  Ks. alaviite 1.

      (4)  Toimenpiteitä oli tarkoitus toteuttaa kunnissa, joissa ns. kuitu kotiin -infrastruktuurin (fibre-to-the-home, FTTH) asentaminen maksaisi noin 1 000 euroa taloutta kohti. Tämän mukaan toimenpiteet olisivat kattaneet 42 kuntaa ja 150 000 taloutta, eli 60 prosenttia Trenton alueen väestöstä.

      (5)  Menettelyn aloittamista koskevan päätöksen mukaan MC-Linkin rahoitusosuus oli 1 miljoona euroa (1,6 prosenttia). Muodollisen tutkintamenettelyn aikana Italian viranomaiset kuitenkin ilmoittivat, että todellinen määrä oli 1,5 miljoonaa euroa (1,56 prosenttia).

      (6)  Luvut perustuvat osakassopimuksen kolmanteen muutokseen, joka allekirjoitettiin 11 päivänä toukokuuta 2012. Alkuperäisten sopimusten mukaan suoritukset olivat 4,7 miljoonaa euroa ja vuosikorko 7,5 prosenttia.

      (7)  Teknologia, joka mahdollistaa PTM-internetpalvelujen tarjoamisen. Palvelujen tarjoamisesta kiinnostuneiden operaattoreiden olisi pitänyt aktivoida koko verkko GPON-teknologiaa käyttäen.

      (8)  Ensimmäinen suoritus muodostui IRU-käyttöoikeuksien siirrosta.

      (9)  Toinen suoritus jakautui kahteen osaan: 1) IRU-käyttöoikeuksien (ensimmäisen suorituksen kohde) muuntaminen omistusoikeudeksi Telecom Italian kaapelikanavien osalta ainoastaan Trenton alueen keskitason kannattavuusalueilla (eli Trentino NGN:n toiminta-alueella) ja 2) kupariverkon kaikkien osien omistusoikeuden siirto sekä kyseisen verkon sulkeminen sen jälkeen kun kaikki asiakkaat on siirretty uuteen valokuituverkkoon.

      (10)  Tämä arvo perustui tuolloin verkon korvaamisen teoreettiseen keskiarvoon Italian viestintävalvontaviranomaisen (Autorità italiana per le garanzie nelle comunicazioni, AGCOM) käyttämän BU-LRIC-mallin pohjalta. Tätä arvoa pidetään keskiarvona koko Italiassa eikä sitä lasketa erikseen kyseistä aluetta varten.

      (11)  Alueviranomaisten alustavien laskelmien mukaan nettopääoman enimmäistuotoksi oli vahvistettu 10,5 prosenttia.

      (12)  Hankkeen avulla oli tarkoitus toteuttaa kolme rinnakkaista siirtokapasiteetiltaan gigabittitason passiivista optista verkkoa (GPON), joista kaksi Trentino NGN:n vaatimukset ylittävää oli tarkoitettu vaihtoehtoisten operaattorien vuokrattavaksi.


Avis juridique important

|

31999D0322

1999/322/EY: Neuvoston päätös, tehty 3 päivänä toukokuuta 1999, Euroopan unionin neuvoston pääsihteerin valtuuttamisesta toimimaan Schengenin säännöstön Euroopan unionin lainsäädäntöön sisällyttämisen yhteydessä joidenkin jäsenvaltioiden edustajana hallintoyksikön help desk -palvelimen ja SIRENE-verkon toisen vaiheen perustamista ja toimintaa koskevia sopimuksia tehtäessä sekä hallinnoimaan kyseisiä sopimuksia

Virallinen lehti nro L 123 , 13/05/1999 s. 0049 - 0050

NEUVOSTON PÄÄTÖS,tehty 3 päivänä toukokuuta 1999,Euroopan unionin neuvoston pääsihteerin valtuuttamisesta toimimaan Schengenin säännöstön Euroopan unionin lainsäädäntöön sisällyttämisen yhteydessä joidenkin jäsenvaltioiden edustajana hallintoyksikön help desk -palvelimen ja SIRENE-verkon toisen vaiheen perustamista ja toimintaa koskevia sopimuksia tehtäessä sekä hallinnoimaan kyseisiä sopimuksia(1999/322/EY)EUROOPAN UNIONIN NEUVOSTO, jokatoimii Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan 7 artiklan mukaisesti,sekä katsoo, että(1) Benelux-talousliiton pääsihteeri on osana vuoden 1985 Schengenin sopimuksen soveltamisesta vuonna 1990 tehdyn Schengenin yleissopimuksen ja niitä koskevat liittymisasiakirjat allekirjoittaneiden jäsenvaltioiden yhteistyötä valtuutettu tekemään ja hallinnoimaan tiettyjä sopimuksia kyseisten jäsenvaltioiden puolesta,(2) sen seurauksena, että Schengenin sihteeristö yhdistetään Euroopan unionin neuvoston pääsihteeristöön, neuvoston pääsihteerin olisi otettava hoidettavakseen tehtävät, joita Benelux-talousliiton pääsihteeri on tähän mennessä hoitanut Schengenin yhteistyön mukaisesti,(3) neuvoston pääsihteerin toimiminen kyseisessä tehtävässä joidenkin jäsenvaltioiden edustajana on uusi tehtävä, jota hän hoitaa erillään niistä tehtävistä, jotka kuuluvat pääsihteerille Euroopan yhteisön perustamissopimuksen ja Euroopan unionista tehdyn sopimuksen mukaisesti, ja(4) näin ollen on aiheellista osoittaa kyseinen uusi tehtävä pääsihteerille neuvoston nimenomaisella päätöksellä,ON PÄÄTTÄNYT SEURAAVAA:1 artikla1. Neuvosto valtuuttaa Euroopan unionin neuvoston pääsihteerin toimimaan asianomaisten jäsenvaltioiden edustajana Benelux-talousliiton pääsihteerin sijasta siihen sopimukseen liittyvissä tehtävissä, jonka viimeksi mainittu on 23 päivänä elokuuta 1996 tehnyt kyseisten jäsenvaltioiden puolesta France Telecom Network Services Belgiumin, nykyisin Global One Belgiumin kanssa SIRENE-verkon toisen vaiheen toimittamisesta, asentamisesta ja hallinnoinnista sekä verkon käyttöön liittyvien palvelujen tarjoamisesta.2. Neuvosto valtuuttaa neuvoston pääsihteerin toimimaan asianomaisten jäsenvaltioiden edustajana sopimuksen tekemiseksi viimeksi mainittujen puolesta Digital Equipment SA:n kanssa help desk -palvelimen ylläpidosta ja asennuksesta nykyisen, Benelux-talousliiton pääsihteerin ja Digital Equipment SA:n 8 päivänä toukokuuta 1996 tekemän sopimuksen voimassaolon päättyessä.3. Edellä 1 ja 2 kohdassa tarkoitetut valtuutukset ovat voimassa niin kauan kuin edellä mainittujen sopimusten mukaisia maksuja ei oteta menoina Euroopan yhteisöjen yleiseen talousarvioon, vaan kyseiset jäsenvaltiot vastaavat niistä edelleen.2 artiklaNeuvoston pääsihteeristö huolehtii asianomaisten jäsenvaltioiden puolesta 1 artiklassa tarkoitettujen sopimusten hallinnointiin liittyvistä tehtävistä osana tavanomaisia hallinnollisia tehtäviään.3 artiklaNeuvoston pääsihteeristön hallinnollisista toimista tai laiminlyönneistä johtuviin sopimussuhteen ulkopuolista vastuuta koskeviin kysymyksiin sovelletaan Euroopan yhteisön perustamissopimuksen 288 artiklan toista kohtaa. Vahingonkorvausta koskeviin riitoihin sovelletaan näin ollen kyseisen perustamissopimuksen 235 artiklaa.4 artiklaNeuvoston pääsihteeri avaa pääsihteerin nimissä erityisen pankkitilin ottaakseen Amsterdamin sopimuksen voimaantulopäivästä alkaen vastatakseen 1 artiklan 1 ja 2 kohdassa mainittujen yritysten kanssa tehtyjen sopimusten hallinnointiin, jota mainittuun päivään saakka hoitaa Benelux-talousliiton pääsihteeri, liittyvän talousarvion jäljellä olevista määrärahoista.5 artiklaTämä päätös tulee voimaan päivänä, jona se tehdään.6 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 3 päivänä toukokuuta 1999.Neuvoston puolestaJ. FISCHERPuheenjohtaja


title: 2012/550/EU, Euratom: Euroopan parlamentin päätös, 10. toukokuuta 2012 , vastuuvapauden myöntämisestä Euroopan tutkimusneuvoston toimeenpanoviraston talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/92

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan tutkimusneuvoston toimeenpanoviraston talousarvion toteuttamisesta varainhoitovuonna 2010
   (2012/550/EU, Euratom)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2010 (1),

               —

               ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0256/2011) (2),

               —

               ottaa huomioon Euroopan tutkimusneuvoston toimeenpanoviraston tilinpäätöksen varainhoitovuodelta 2010,

               —

               ottaa huomioon komission kertomuksen varainhoitovuotta 2009 koskevien vastuuvapauden myöntämispäätösten seurannasta (COM(2011) 736) sekä kertomuksen liitteinä olevat komission yksiköiden valmisteluasiakirjat (SEC(2011) 1350 ja SEC(2011) 1351),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista (COM(2011) 643) sekä kertomuksen liitteenä olevan komission yksiköiden valmisteluasiakirjan (SEC(2011) 1189),

               —

               ottaa huomioon tilintarkastustuomioistuimen kertomuksen Euroopan tutkimusneuvoston toimeenpanoviraston tilinpäätöksestä varainhoitovuodelta 2010 sekä viraston vastauksen (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman, varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon neuvoston 21. helmikuuta 2012 antaman suosituksen varainhoitovuoden 2010 talousarvion toteuttamista koskevan vastuuvapauden myöntämisestä toimeenpanovirastoille (06084/2012 – C7-0052/2012) ja toteaa, että Yhdistynyt kuningaskunta, Alankomaat ja Ruotsi ovat ensimmäisen kerran kieltäytyneet suosittelemasta vastuuvapauden myöntämistä,

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan ja Euratomin perustamissopimuksen 106 a artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 55, 145, 146 ja 147 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (6) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21 päivänä syyskuuta 2004 annetun komission asetuksen (EY) N:o 1653/2004 (7) ja erityisesti sen 66 artiklan ensimmäisen ja toisen kohdan,

               —

               ottaa huomioon tieteen eturintamassa tehtävän tutkimuksen alalla toteutettavaa ”Ideat”-erityisohjelmaa hallinnoivan Euroopan tutkimusneuvoston toimeenpanoviraston perustamisesta neuvoston asetuksen (EY) N:o 58/2003 mukaisesti 14 päivänä joulukuuta 2007 tehdyn komission päätöksen 2008/37/EY (8),

               —

               ottaa huomioon työjärjestyksen 76 artiklan ja liitteen VI,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A7-0098/2012),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toimii näitä tehtäviä hoitaessaan yhteistyössä jäsenvaltioiden kanssa omalla vastuullaan sekä moitteettoman varainhoidon periaatteita noudattaen;

               1.

               myöntää Euroopan tutkimusneuvoston toimeenpanoviraston johtajalle vastuuvapauden viraston talousarvion toteuttamisesta varainhoitovuonna 2010;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka III – Komissio ja toimeenpanovirastot;

               3.

               kehottaa puhemiestä välittämään tämän päätöksen sekä päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka III – Komissio, ja näihin päätöksiin erottamattomasti kuuluvan päätöslauselman Euroopan tutkimusneuvoston toimeenpanoviraston johtajalle, neuvostolle, komissiolle, Euroopan unionin tuomioistuimelle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 64, 12.3.2010.

      (2)  EUVL C 332, 14.11.2011, s. 1.

      (3)  EUVL C 366, 15.12.2011, s. 69.

      (4)  EUVL C 332, 14.11.2011, s. 134.

      (5)  EYVL L 248, 16.9.2002, s. 1.

      (6)  EYVL L 11, 16.1.2003, s. 1.

      (7)  EUVL L 297, 22.9.2004, s. 6.

      (8)  EUVL L 9, 12.1.2008, s. 15.


Avis juridique important

|

31997D0059

Komission päätös, tehty 27 päivänä marraskuuta 1996, Espanjan esittämän nautojen tuberkuloosin hävittämisohjelman hyväksymisestä vuodeksi 1997 ja yhteisön rahoitusosuuden tason vahvistamisesta (Ainoastaan espanjankielinen teksti on todistusvoimainen)

Virallinen lehti nro L 023 , 24/01/1997 s. 0019 - 0019

KOMISSION PÄÄTÖS,tehty 27 päivänä marraskuuta 1996,Espanjan esittämän nautojen tuberkuloosin hävittämisohjelman hyväksymisestä vuodeksi 1997 ja yhteisön rahoitusosuuden tason vahvistamisesta (Ainoastaan espanjankielinen teksti on todistusvoimainen) (97/59/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 24 artiklan,sekä katsoo, ettäpäätöksessä 90/424/ETY vahvistetaan yhteisön mahdollisuus osallistua nautojen tuberkuloosin hävittämisen ja valvonnan rahoitukseen,Espanja on kirjeellä esittänyt ohjelman nautojen tuberkuloosin hävittämiseksi,tarkastelu on osoittanut tämän ohjelman kaikkien taudin hävittämiseen liittyvien yhteisön vaatimusten mukaiseksi tiettyjen eläintautien hävittämis- ja valvontatoimiin sovellettavista yhteisön perusteista 27 päivänä marraskuuta 1990 tehdyn neuvoston päätöksen 90/638/ETY (3), sellaisena kuin se on muutettuna direktiivillä 92/65/ETY (4), mukaisesti,tämä ohjelma on komission päätöksessä 96/598/EY (5) vahvistetussa ensisijaisessa luettelossa eläintautien hävittämis- ja valvontaohjelmista, joiden rahoitukseen yhteisö voi osallistua vuonna 1997,yhteisön tavoitteiden saavuttamiseksi eläinten terveyden alalla laaditun ohjelman tärkeyden perusteella on aiheellista vahvistaa yhteisön rahoitusosuudeksi 50 prosenttia Espanjalle aiheutuvista kustannuksista 8 240 000 ecun enimmäismäärään asti,yhteisön rahoitusosuus on taattava siihen asti, kunnes vahvistetut toimet on toteutettu ja kunnes viranomaiset ovat toimittaneet kaikki tarvittavat tiedot säädettyihin määräaikoihin mennessä, jatässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,ON TEHNYT TÄMÄN PÄÄTÖKSEN:1 artiklaHyväksytään Espanjan esittämä nautojen tuberkuloosin hävittämisohjelma 1 päivän tammikuuta ja 31 päivän joulukuuta 1997 väliseksi ajaksi.2 artiklaEspanjan on saatettava 1 artiklassa tarkoitetun ohjelman täytäntöönpanemisen edellyttämät lait, asetukset ja hallinnolliset määräykset voimaan 1 päivään tammikuuta 1997 mennessä.3 artikla1. Yhteisön rahoitusosuudeksi vahvistetaan 50 prosenttia Espanjalle aiheutuneista kustannuksista omistajille eläinten teurastamisesta maksettavista korvauksista enintään 8 240 000 ecuun asti.2. Yhteisön rahoitusosuuden saamiseksi on- toimitettava komissiolle joka kolmas kuukausi kertomus ohjelman edistymisestä sekä aiheutuneista kustannuksista,- ohjelman teknisestä täytäntöönpanosta toimitettava loppukertomus, jonka mukana on oltava aiheutuneet kustannukset oikeaksi osoittava aineisto, 1 päivään kesäkuuta 1998 mennessä.4 artiklaTämä päätös on osoitettu Espanjan kuningaskunnalle.Tehty Brysselissä 27 päivänä marraskuuta 1996.Komission puolestaFranz FISCHLERKomission jäsen(1) EYVL N:o L 224, 18.8.1990, s. 19.(2) EYVL N:o L 168, 2.7.1994, s. 31.(3) EYVL N:o L 347, 12.12.1990, s. 27.(4) EYVL N:o L 268, 14.9.1992, s. 54.(5) EYVL N:o L 264, 17.10.1996, s. 24.


Avis juridique important

|

32003D0296

2003/296/EY: Komission päätös, tehty 28 päivänä huhtikuuta 2003, harvinaislääkkeitä käsittelevän komitean jäsenten nimittämisestä (ETA:n kannalta merkityksellinen teksti)

Virallinen lehti nro L 106 , 29/04/2003 s. 0035 - 0035

Komission päätös,tehty 28 päivänä huhtikuuta 2003,harvinaislääkkeitä käsittelevän komitean jäsenten nimittämisestä(ETA:n kannalta merkityksellinen teksti)(2003/296/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon harvinaislääkkeistä 16 päivänä joulukuuta 1999 annetun Euroopan parlamentin ja neuvoston asetuksen (EY) N:o 141/2000(1), ja erityisesti sen 4 artiklan 3 kohdan,sekä katsoo seuraavaa:(1) Asetuksen (EY) N:o 141/2000 4 artiklan mukaisesti perustetun harvinaislääkkeitä käsittelevän komitean (jäljempänä "komitea"), toimikausi päättyy 15 päivänä huhtikuuta 2003. Tämän vuoksi on tarpeen nimittää komiteaan uusi jäsen sekä uusia eräiden nykyisten jäsenten toimikausi.(2) Euroopan lääkearviointivirasto on ehdottanut nimittämistä varten kolmea henkilöä.(3) Komitean jäsenet nimitetään kolmen vuoden toimikaudeksi, joka alkaa 16 päivänä huhtikuuta 2003,ON PÄÄTTÄNYT SEURAAVAA:1 artikla1. Seuraava henkilö nimitetään uudelleen harvinaislääkkeitä käsittelevän komitean (jäljempänä "komitea") jäseneksi potilasjärjestöjen edustajana kolmeksi vuodeksi 16 päivästä huhtikuuta 2003:Birthe Holm.2. Seuraavat henkilöt nimitetään komitean jäseniksi potilasjärjestöjen edustajina kolmeksi vuodeksi 16 päivästä huhtikuuta 2003:Yann Le CamAlastair Kent.2 artiklaSeuraavat henkilöt nimitetään uudelleen komitean jäseniksi Euroopan lääkearviointiviraston suosituksen perusteella kolmeksi vuodeksi 16 päivästä huhtikuuta 2003:Dr. Eric AbadieDr. David LyonsProf. Gianmartino Benzi.Tehty Brysselissä 28 päivänä huhtikuuta 2003.Komission puolestaErkki LiikanenKomission jäsen(1) EYVL L 18, 22.1.2000, s. 1.


title: 2005/388/EY: Komission päätös, tehty 2 päivänä toukokuuta 2005, Brasilian pinnoitettujen renkaiden kaupassa käyttämistä kauppatavoista johtuvan kaupan esteen osalta tarvittavista toimenpiteistä (tiedoksiannettu numerolla K(2005) 1302)

text:
               21.5.2005

               FI

               Euroopan unionin virallinen lehti

               L 128/71

      KOMISSION PÄÄTÖS,
   tehty 2 päivänä toukokuuta 2005,
   Brasilian pinnoitettujen renkaiden kaupassa käyttämistä kauppatavoista johtuvan kaupan esteen osalta tarvittavista toimenpiteistä
   (tiedoksiannettu numerolla K(2005) 1302)
   (2005/388/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 22 päivänä joulukuuta 1994 annetun neuvoston asetuksen (EY) N:o 3286/94 (1) ja erityisesti sen 12 artiklan 1 kohdan ja 13 artiklan 2 kohdan,
   sekä katsoo seuraavaa:

               (1)

               Komissio vastaanotti 5 päivänä marraskuuta 2003 neuvoston asetuksen (EY) N:o 3286/94, jäljempänä ’kaupan esteistä annettu asetus’, 4 artiklan nojalla tehdyn valituksen. Valituksen tekijänä oli Bureau international permanent des associations de vendeurs et rechapeurs de pneumatiques (Bipaver).

               (2)

               Valitus koski joitakin Brasilian väitettyjä kauppatapoja, jotka estivät pinnoitettujen renkaiden (2) tuonnin Brasiliaan. Väitteen mukaan kyseiset käytännöt olivat erityisesti vuoden 1994 tullitariffeja ja kauppaa koskevan yleissopimuksen, jäljempänä ’GATT 1994 -sopimus’, III ja XI artiklan vastaisia. Tämän perusteella valituksen tekijä pyysi komissiota ryhtymään tarvittaviin toimiin.

               (3)

               Valitus sisälsi riittävästi todisteaineistoa, jotta kaupan esteistä annetun asetuksen 8 artiklan 1 kohdan mukaisen yhteisön tutkimusmenettelyn aloittaminen oli perusteltua. Tästä syystä komissio pani menettelyn vireille kuultuaan jäsenvaltioita neuvoa-antavassa komiteassa 7 päivänä tammikuuta 2004 (3).

               (4)

               Menettelyn aloittamisen jälkeen komissio teki tutkimuksen. Tutkimus koski väitettyä tuontikieltoa ja tuotuihin pinnoitettuihin renkaisiin liittyviä taloudellisia seuraamuksia.

               (5)

               Tutkimuksen kohteena oli asiaan liittyvä Brasilian lainsäädäntö, joka koski tuontikieltoa ja taloudellisten seuraamusten langettamista, ja siinä otettiin myös huomioon Brasilian eri ministeriöiden ja Brasilian kauppajärjestöjen esittämät näkökohdat.

               (6)

               Tutkimuksessa todettiin, että tutkimuksen kohteena olleet Brasilian toimenpiteet ovat useiden GATT 1994 -sopimuksen määräysten, erityisesti sen I artiklan 1 kohdan, III artiklan 4 kohdan, XI artiklan 1 kohdan ja XIII artiklan 1 kohdan vastaisia, eivätkä ne ole GATT 1994 -sopimuksen XX artiklan, oikeuttamislausekkeen tai muun sovellettavan kansainvälisen sopimuksen mukaan perusteltuja. Koska WTO-sopimus kieltää kiistellyt käytännöt, kaupan esteistä annetun asetuksen 2 artiklan 1 kohdassa tarkoitettu todiste kaupan esteestä on olemassa.

               (7)

               Tutkimuksessa kävi ilmi, että Brasilia oli eurooppalaisille pinnoitettujen renkaiden valmistajille merkittävä markkina-alue ennen 25 päivänä syyskuuta 2000 käyttöönotettua tuontikieltoa. Vuodesta 1995 vuoteen 2000 pinnoitettujen renkaiden vienti Brasiliaan henkilöautoja varten kasvoi keskimäärin 58 prosenttia, ja ensimmäistä kertaa kuuteen vuoteen se laski 32 prosenttia tuontikiellon käyttöönoton jälkeen vuonna 2001.

               (8)

               Vaikka vienti jatkui kiellon asettamisen jälkeenkin joko vielä liikkeessä olevilla tuontiluvilla tai joidenkin maahantuojien brasilialaisissa tuomioistuimissa aloittamien oikeustoimien seurauksena, on selvää, että eurooppalaiset viejät suljettiin ajan myötä pois markkinoilta. Monet yhteisön viejistä löysivät lopulta uusia markkinoita, mutteivät pystyneet korvaamaan markkinoita, jotka olivat muodostaneet suuren osan vientituloista. Kaikki eivät löytäneet uusia markkinoita taikka onnistuneet luomaan uusia pinnoitettujen renkaiden malleja erityisajoneuvoihin (mm. neliveto- ja urheiluautoihin), mistä syystä tuontikielto johti yhdessä muiden tekijöiden kanssa (brasilialaisen tuojan maksujen viivästyminen ja valuuttakurssivaihtelut) siihen, että jotkut yhteisön tuottajista ajautuivat selvitystilaan.

               (9)

               Yhteisön tuotannonala on todisteiden mukaan selvästi kärsinyt ja kärsii edelleen kaupan esteistä annetun asetuksen 2 artiklan 4 kohdassa tarkoitetuista epäsuotuisista vaikutuksista.

               (10)

               Tiedot viennistä ja vastaukset kyselylomakkeisiin, jotka komissio lähetti pinnoitettujen renkaiden eurooppalaisille tuottajille ja viejille, tukevat yhteisön tuotannonalan väitettä, jonka mukaan Brasilia oli ennen tuontikieltoa merkittävä vientimarkkina-alue, jossa myynnin odotettiin vuosittain olevan kolme miljoonaa yksikköä vuoden 2002 loppuun mennessä. Todisteet vahvistavat myös väitteen siitä, että tuotannonala on kärsinyt Brasilian tuontikiellon seurauksena viimeisten kolmen vuoden aikana. Joissakin tapauksissa yritykset eivät löytäneet uusia vientimarkkinoita vaan joutuivat selvitystilaan.

               (11)

               Edellä esitetyn perusteella voidaan päätellä, että yhteisön edun vuoksi on kaupan esteistä annetun asetuksen 12 artiklan 1 kohdassa tarkoitetun mukaisesti toteutettava toimia WTO:ssa, jotta saadaan nopeasti poistettua Brasilian pinnoitetuille renkaille asettama tuontikielto, joka rikkoo WTO:n perussääntöjä ja muodostaa kaupan esteistä annetun asetuksen 2 artiklan 1 kohdassa tarkoitetun kaupan esteen.

               (12)

               Yhteisölle on erittäin tärkeää varmistaa, että WTO-kumppanit noudattavat täysimääräisesti velvoitteitaan yhtä lailla kuin yhteisökin. Monenkeskisen kauppajärjestelmän toimivuuden kannalta on tästä syystä oleellista, että tätä yhteensoveltumattomuutta WTO:n sääntöjen kanssa käsitellään juuri WTO:ssa.

               (13)

               Tätä kiistaa on pyritty ratkaisemaan useissa tapaamisissa Brasilian viranomaisten kanssa tuontikiellon asettamisen jälkeen ja tämän tutkimuksen aikana, mutta Brasilian viranomaiset eivät ole osoittaneet halua päästä molempia osapuolia tyydyttävään ratkaisuun. Riitojenratkaisumenettelyn aloittamista WTO:n riitojen ratkaisusta annettuja sääntöjä ja menettelyjä koskevan sopimuksen nojalla pidetään tarpeellisena, koska Brasilian kannan ei uskota muuttuvan.

               (14)

               Tässä päätöksessä säädetyt toimenpiteet ovat yhteisön tai kolmannen maan markkinoihin vaikuttavan kaupan esteiden vastaista puolustusta käsittelevän neuvoa-antavan komitean lausunnon mukaiset,

         ON PÄÄTTÄNYT SEURAAVAA:
   1 artikla
   Brasilian hallituksen asettama pinnoitettujen renkaiden tuontikielto ja siihen liittyvät taloudelliset seuraamukset vaikuttaisivat olevan ristiriidassa niiden velvoitteiden kanssa, joita Brasilialla on Maailman kauppajärjestön perustavan Marrakeshin sopimuksen ja erityisesti vuoden 1994 tullitariffeja ja kauppaa koskevan yleissopimuksen määräysten nojalla, ja ne muodostavat asetuksen (EY) N:o 3286/94 2 artiklan 1 kohdassa tarkoitetun kaupan esteen.
   2 artikla
   Yhteisö aloittaa riitojenratkaisumenettelyn Brasiliaa vastaan WTO:n riitojen ratkaisusta annettuja sääntöjä ja menettelyjä koskevan sopimuksen ja muiden asiaa koskevien WTO-määräysten nojalla tarkoituksenaan poistaa kyseinen kaupan este.

      Tehty Brysselissä 2 päivänä toukokuuta 2005.

            Komission puolesta

         Peter MANDELSON

            Komission jäsen

      (1)  EYVL L 349, 31.12.1994, s. 71. Asetus sellaisena kuin se on muutettuna asetuksella (EY) N:o 356/95 (EYVL L 41, 23.2.1995, s. 3).

      (2)  Menettely koskee yhdistetyn nimikkeistön koodeihin 4012 11, 4012 12, 4012 13 ja 4012 19 kuuluvia pinnoitettuja renkaita. Pinnoitetut renkaat valmistetaan poistamalla kulunut osa käytetystä renkaasta ja laittamalla siihen uusi kulutuspinta.

      (3)  EUVL C 3, 7.1.2004, s. 2.


title: Euroopan parlamentin päätös (EU) 2016/1518, annettu 28 päivänä huhtikuuta 2016, Euroopan ympäristökeskuksen varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/243

         EUROOPAN PARLAMENTIN PÄÄTÖS (EU) 2016/1518,
   annettu 28 päivänä huhtikuuta 2016,
   Euroopan ympäristökeskuksen varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan ympäristökeskuksen lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan ympäristökeskuksen tilinpäätöksestä varainhoitovuodelta 2014 sekä keskuksen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä Euroopan ympäristökeskukselle (05584/2016 – C8-0066/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan ympäristökeskuksesta sekä ympäristöä koskevasta Euroopan tieto- ja seurantaverkostosta 23. huhtikuuta 2009 annetun Euroopan parlamentin ja neuvoston asetuksen (EY) N:o 401/2009 (4) ja erityisesti sen 13 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A8-0100/2016),

               1.

               toteaa, että Euroopan ympäristökeskuksen tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan ympäristökeskuksen varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan ympäristökeskuksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 143.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EUVL L 126, 21.5.2009, s. 13.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.